Vulin u Kuršumliji: Policija brine o bezbednosti Srba na KiM - JuGmedia\nMinistar unutrašnjih poslova Aleksandar Vulin poručio je danas u Kuršumliji, nakon obilaska Koordinacione uprave za Kosovo i Metohiju, da Srbi iz južne srpske pokrajine treba da znaju da policija, iako nije prisutna na KiM, vodi računa o njihovoj bezbednosti.\n„Koordinaciona uprava za Kosovo i Metohiju Ministarstva unutrašnjih poslova radi veoma važan posao. Sva lična dokumenta, registarske tablice, sve što je potrebno za svakodnevni život svih Srba koji žive na prostoru Kosova i Metohije ovde se sabira i činimo sve da se u područnim upravama gde su izmeštene naše uprave sa KiM obezbedi da ljudi mogu da obave poslove iz nadležnosti MUP-a“, objasnio je Vulin.\nI pored toga što je 1999. godine Rezolucijom 1244 sa prostora Kosova i Metohije uklonjeno aktivno prisustvo naše policije, Koordinaciona uprava za KiM, kako je naveo ministar Vulin, radi važan i odgovoran posao, a na nama je da im pomognemo i da poručimo da će oni uvek biti tu za sve Srbe sa prostora KiM. On je dodao da Koordinaciona uprava vodi računa i o bezbednosti svih Srba na prostoru Kosova i Metohije, prati šta se dešava i vodi računa da se ne desi ništa što je loše, što je zlo.\n„Mi nismo na prostoru Kosova i Metohije, ali to nas ne sprečava da dobro poznajemo situaciju, da o njoj obaveštavamo i nosioce međunarodne zajednice, koji su odgovorni za bezbednost Srba na prostoru Kosova i Metohije. Srbi na KiM treba da znaju da njihova policija uvek brine o njima“, zaključio je ministar unutrašnjih poslova.\nVulin je danas obišao i policijske službenike angažovane u Kopnenoj zoni bezbednosti kojim je uručio dva vozila i novu balističku opremu, šlemove i pancire, sredstva osmatranja, uniforme i čizme, koja će im omogućiti da budu bezbedniji u obavljanju svoga posla.\n„Česta bespravna seča šume u ovom prostoru veoma zabrinjava sve državne organe Republike Srbije, a posebno smo zabrinuti jer šiptarske bande veoma često nose naoružanje i veoma često otvaraju vatru“, rekao je ministar Vulin.\nUpravo zato, kako je naveo, Ministarstvo unutrašnjih poslova potrudilo se da opremi pripadnike koji rade u Kopnenoj zoni bezbednosti i da ne dopusti da bilo ko od njih strada zato što nije imao adekvatnu opremu.\nIstakavši da je njihov posao veoma težak i skopčan sa ogromnim rizikom, ministar Vulin je istakao da sa bezbednošću policijskih službenika u Kopnenoj zoni ne sme da se igra i da nikada ne smemo da pomislimo da smo dovoljno učinili da bi oni bili bezbedni i sigurni.\n„Oni čuvaju ovaj prostor, našu zemlju i njihov život je uvek u opasnosti. Zato zaslužuju posebno poštovanje, a od nas svaku pomoć“, poručio je ministar Vulin.\nUspomene stvaraju živi ljudi\nEpidemiolog Predrag Kon izjavio je da postoji obaveza da zdravstveni radnici budu vakcinisani protiv bolesti koje nisu preležali i da se odnosi na sve…\nSedamnaestogodišnji A. S. iz sela Azbresnica kod Merošine, poginuo je u ponedeljak 20. septembra oko 21.50 sati u saobraćajnoj nesreći u Jovanovcu…\nRekonstruiše se PU “Mladost” u Medveđi\nProjekat sanacije i rekonstrukcije Predškolske ustanove “Mladost”, otpočeo je svoju realizaciju u oktobru mesecu. (više…)


Stručna/kustoska vođenja kroz izložbu „Čovek ne može opstati sam...“ u septembru\nNedelja 3, 10, 17. i 24. septembar 2017. u 11 časova\nStručna/kustoska vođenja kroz izložbu „Čovek ne može opstati sam...“\nTokom septembra u terminu nedelja u 11 časova, održaće se stručna i kustoska vođenja kroz tekuću izložbu „Čovek ne može opstati sam...“.\nOvu izložbu prati istoimena monografija sa bogatim arhivskim materijalom i tekstovima na različite teme, koji su rezultat rada na sistematizovanju znanja i istorije ove institucije povodom obeležavanja 40 godina njenog rada.\nSerija javnih vođenja kroz izložbu se bazira na stručnim tekstovima objavljenim u monografiji „Čovek ne može opstati sam...“.\nNedelja, 3. septembar, 11h\nMuzej afričke umetnosti – zbirka Vede i dr Zdravka Pečara, dugo je promovisan kao jedini antikolonijalni evropski muzej posvećen afričkim umetnostima. Da li i kako pojam 'antikolonijalnog muzeja' funkcioniše danas, pitanje je koje kroz svoje javno vođenja postavljaja dr Ana Sladojević, autorka izložbe i urednica publikacije „Čovek ne može opstati sam...“.\nVodi: dr Ana Sladojević, teoretičarka umetnosti\nNedelja, 10. septembar, 11h\nDAROVI I DARODAVCI\nMAU je nastao na poklon-zbirci afričke umetnosti koju su osnivači Muzeja, Veda Zagorac i dr Zdravko Pečar poklonili Beogradu 1974. godine. Ko je još darivao MAU tokom 40 godina rada (1977-2017) i koji su to predmeti našli svoje mesto u ovom jedinstvenom Muzeju, saznaćete na javnom vođenju kroz tematski segment izložbe: „Pokloni MAU“.\nVodi: Aleksandra Prodanović Bojović, antropolog/kustoskinja MAU\nNedelja, 17. septembar, 11h\nNakon decenija koje su kulturni radnici i diplomate Veda Zagorac i dr Zdravko Pečar proveli u životu i radu na afričkom kontinentu, dolazi do osnivanja (pokazaće se) jedinstvene institucije: Muzeja afričke umetnosti u Beogradu. Samim tim, osnivanje MAU se može posmatrati i kao vrhunac ili zaokruživanje društvenog rada para Zagorac-Pečar. Vođenjem kroz segment izložbe 'Raspakivanje arhive Vede Zagorac i Zdravka Pečara', Nemanja Radonjić će vam približiti malo poznate materijale iz dokumentacije Muzeja koji su po prvi put izloženi. Ovi materijali ilustruju lične istorije i velike istorijske prekretnice – drugi svetski rat i alžirsku borbu za nezavisnost – na kojima su stasali osnivači Muzeja. Način na koji su Veda Zagorac i Zdravko Pečar „živeli“ Afriku, uticao je na razvoj istančanog i iskrenog osećanja solidarnosti i antikolonijalnog stava kao osnovama na kojima počiva jugoslovenski odnos prema Africi i njenim narodima.\nVodi: Nemanja Radonjić, istoričar /doktorand\n*Nedelja, 24. septembar, 11h\n*Posebno vođenje u okviru gradske manifestacije Dani evropske baštine\nBeogradski muzeji često su 'smešteni' u objekte koji nisu projektovani i građeni za njihove potrebe. Muzej afričke umetnosti u Beogradu jedan je od retkih koji odstupa od takve prakse. Arhitektura MAU može se čitati u slojevima koji su se tokom godina postepeno realizovali i ostavili jasan vizuelni trag u njegovoj spoljašnjoj i unutaršnjoj (re)konstrukciji.\nVodi: Ana Knežević, MA, istoričarka umetnosti / stažistkinja MAU\n*Ulaz: 150 dinara, sem u nedelju 24.9. kada se obeležava gradska manifestacija „Dani evropske baštine“ i kada je program javnog vođenja besplatan .


Radionica: Standardi u radu sa novcem i primjena nove regulative – UBCG\nRadionica: Standardi u radu sa novcem i primjena nove regulative\nU saradnji UBCG i CBCG dio za trezorsko poslovanje organizovana je prezentacija pod nazivom ,, Standardi u radu sa novcem, primjena nove regulative,,. U cilju implementacije harmonizovane regulative, a u vezi standarda rada sa gotovim novcem i zaštite eura od falsifikovanja, ukazala se potreba da sa Centralnom bankom Crne Gore se organizuje sastanak sa predstavnicima banaka koji su povezani sa poslovima sa gotovim novcem, na kojem će predstavnici Trezora CBCG prikazati prezentaciju na temu primjene nove Odluke o provjeri podobnosti i autenticnosti I vracanju u opticaj euro novčanica i kovanog novca.\nS obzirom, da će se u narednom periodu vršiti nadzor banaka u vezi primjene navedene odluke, ovaj dio pripreme smatramo značajnim za unaprijeđenje sistema rada i efikasnog upravljanja gotovim novcem kod banaka.\nPredlaženo je da sastanku prisustvuju rukovaoci gotovinom kod banaka, odnosno da prisustvuje prva linija menadžmenta u poslovima sa gotovim novcem (jedan ili dva predstavnika), koji su u mogućnosti da sve značajne informacije prezentirane na sastanku prenesu svom rukovodstvu i svima zaposlenima koji rade na poslovima sa gotovim novcem.\nPrezentaciju je vodio Dejan Levicar iz CBCG šef nacionalnog centra za analizu kovanog novca.


Inzko za Bloomberg: Bošnjaci su veoma strpljivi, ali ako Srebrenicu odvoje od BiH, to može biti razlogom za rat – to moramo izbjeći ! | Kliker.info\nInzko za Bloomberg: Bošnjaci su veoma strpljivi, ali ako Srebrenicu odvoje od BiH, to može biti razlogom za rat – to moramo izbjeći !\nBošnjaci su vrlo strpljivi, izjavio je visoki predstavnik Valentin Inzko u tekstu o BiH koji je objavila utjecajna američka medijska mreža Bloomberg, prenosi Nezavisni istraživački centar NICK.\nAutorice teksta su Andrea Dudik i Jasmina Kuzmanović.\nAli ako bi Srebrenica postala strana zemlja, to bi sigurno bio razlog za rat. Međunarodna zajednica to mora izbjeći – rekao je Inzko. Prema njegovom mišljenju, RS se neće otcijepiti, ali takva „retorika truje atmosferu“. ”\nAutori opširnog teksta postavljaju pitanje da li Evropa zatvara oči pred još jednim balkanskim ratom, navodeći da to ne mora nužno značiti objavljanje ratnih dejstava nego onemogućavanje života „destabilizacijom najnestabilnijeg dijela kontinenta“.\nAko Dodik bude nastavio vršiti pritisak tražeći nezavisnost, prijetnja ratom je visoka, izjavio je i Fadil Novalić, premijer Federacije BiH u istom tekstu.\nNa Balkanu, bez rata ne možete dobiti nezavisnost – rekao je Novalić. Prema njegovim riječima, mogući dogovor između Srbije i Kosova o razmjeni teritorije će povećati nervozu, ali ne mora dovesti do rata, ako ne bude imao implikacije na Bosnu i Hercegovinu.\nKako piše Bloomberg, BiH rizikuje da bude kolateralna šteta u u borbi svjetskih sila za uticajem na ovom podneblju.\nPojedini lideri na Balkanu ojačani utjecajem Rusije, Turske i revizionističkom vanjskom politikom Donalda Trumpa pokušavaju okrenuti leđa sporazumima koji su čuvali mir tokom dvije decenije. A u pozadini je talas nacionalizma koji je prošao kroz bivši istočni blok i oslabio Evropsku uniju – navodi se u tekstu. Upozoravaju da predsjednik RS Milorad Dodik koji tvrdi da je prijatelj sa ruskim predsjednikom Vladimirom Putinom „ponavlja poziv za nezavisnost srpskog entiteta“.\nPomoć i ulaganja iz EU, Turske i Bliskog istoka doprinjeli su rastu i smanjenju nezaposlenosti, mada samo na oko 18 posto. Novac dijaspore je u samo 8 posto bh. privrede, ali ipak, guverner Centralne banke Senad Softić govori o pozitivnim izgledima. Valuta je vezana za euro, a ekonomija raste oko 3 posto godišnje.\n“Ipak, Bosni bi trebalo 60 godina da se dostigne nivo prihoda EU ako rast bude isti kao što je sada” kaže Emanuel Salinas, šef Svjetske banke u Bosni.\n“Ne postoje zvanične brojke, ali trenutni obim odliva mozgova je “visok”, kaže Salinas.\nKoča 13 Septembra, 21:04\nInzko je idiot I njegove izjave su idiotske, po njemu bi Srbi trebalo da ratuju sa Hrvatskom ,jer je Jasenovac kao najveće stratište na ovim prostorima ikada moralo biti u Srbiji…toliko o tome


PRVI PUT NA TERITORIJI BRUSKE OPŠTINE USLUGA GERONTODOMAĆICA\nSvetlana Eskić 10-06-2021\nOpštinska uprava opštine Brus potpisala je ugovor sa humantitarnom organizacijom „Osmeh srca“ iz Brusa, o pružanju socijalne usluge pomoć u kući. Šef odseka za društvene delatnosti i lokalni ekonomski razvoj Nikola Zbiljić objašnjava, da je pomenuta usluga namenjena starijim licima koja ne mogu da brinu o sebi, teško bolesnim i licima sa invaliditetom. Period realizacije pomenute usluge je 4 meseca, obuhvatiće 35-oro korisnika određenih na osnovu jasno definisanih kriterijuma, uz angažovanje 4 gerontodomaćice.\nHumanitarna organizacija „Osmeh srca“ poseduje potrebnu dozvolu i licencu nadležnog Ministarstva za socijalna pitanja i brigu o starima,ističe ispred humanitarne organizacije Violeta Popović.\nS obzirom na razuđenost teritorije opštine Brus i visok procenat starih lica, ngažovanja gerontodomaćica od nemerljivog je značaja ističe predsednica opštine Brus dr Valentina Milosavljević.\nInače za ovu namenu opredeljeno je 1.290 000 dinara.


Energyobserver - BIH / ERS U RIZIKU DA BEZ KREDITA PROPADNE PROJEKAT HIDROELEKTRANA NA BISTRICI / BOSNA I HERCEGOVINA / AUTOR: IGOR TODOROVIĆ\nElektroprivreda Republike Srpske, državna elektroenergetska kompanija iz Bosne i Hercegovine, kasni s razvojem projekta niza hidroelektrana na reci Bistrici. Naime, ERS ima rok do 4. septembra da zatvori finansijsku konstrukciju ili će izvođač, AVIC-ENG – China National Aero-technology International Engineering, moći da zadrži avans od četiri miliona konvertibilnih maraka odnosno dva miliona evra, objavio je Capital.ba, pozivajući se na ugovor.\nERS ne negira “određeno kašnjenje”\nSporazum potpisan u Decembru za tri hidroelektrane na Bistrici vredan je 235 miliona maraka (120 miliona evra). Sredstva moraju da budu spremna do 4. septembra, a ERS je priznao “određeno kašnjenje”, stoji u članku.\nKompanija tvrdi da će rok biti produžen zbog više sile, ukazujući na pandemiju virusa korona. Takođe je navela da HE Bistrica, firma koja upravlja projektom, ima kadrovska ograničenja.\nHidroelektrane na Drini zadužene da nađu zajam\nKompleks na jugoistoku BiH trebalo je da se izgradi u roku od četiri godine. Akcionari su u aprilu predložili da Hidroelektrane na Drini, ERS-ova ćerka firma koja kontroliše projekat, obezbede kreditni paket.\nPo sporazumu, 85 procenata troškova za hidroelektrane na Bistrici biće pokriveno zajmovima. Avans od četiri miliona maraka je iz pozajmice koju su Hidroelektrane na Drini dale HE Bistrica, koja ima koncesiju za poduhvat.\nERS ukazuje na kadrovska ograničenja u svom preduzeću HE Bistrica\nERS je prvo prodao HE Bistrica kompaniji Kaldera Milenka Čičića za 6,8 miliona maraka (3,5 miliona evra), nakon čega ju je preuzeo Prointer. Zatim je ERS firmu kupio nazad za preko 20 miliona maraka ili 10 miliona evra, stoji u izveštaju.\nAVIC je ranije angažovan za kaskadu hidrocentrala na Drini\nHidrocentrale na Bistrici u kaskadi projektovane su za ukupno 45 megavata snage.\nAVIC je, inače, 2017. potpisao memorandum o razumevanju za izgradnju hidroelektrana Buk Bijela, Foča i Paunci na Drini, nedaleko odatle.\nElektroprivreda Srbije, EPS, upravlja hidroelektranom koja se takođe zove Bistrica preko granice, u Srbiji. Taj pogon je star šest decenija.


U sredu se ukida vanredno stanje i policijski čas\nNaslovna Info Srbija U sredu se ukida vanredno stanje i policijski čas\nPrema poslednjim podacima, u Srbiji je potvrđeno 102 novoobolela. Preminula su još 4 pacijenta. Predsednik Aleksandar Vučić najavio je da bi vanredno stanje moglo biti ukinuti od četvrtka, jer su se stekla potrebna dva uslova – da sedam dana manje od 5 odsto testiranih bude zaraženo i da značajno manje ljudi bude na respiratorima. Matematički model predviđa da bi epidemija u Srbiji, pod uslovom da trendovi budu kao u prethodnih desetak dana, trebalo da se završi oko 26. maja.\nImaćemo izbore 14. ili 21. juna, sutra ćemo razgovarati na sastanku, rekao je predsednik Aleksandar Vučić.\nNa Kosovu dnevno i dalje više izlečenih od zaraženih\nNa Kosovu je u poslednja 24 časa registrovano novih 11 slučajeva zaraze koronavirusom, dok je 18 ljudi izlečeno. Pozitivni slučajevi su zabeleženi u južnom delu Kosovske Mitrovice, Prizrenu i Leposaviću.\nIz Instituta za javno zdravlje u Prištini saopšteno je da je od 8. februara do danas 3. maja na Kosovu testirano ukupno 8.287 sumnjivih uzoraka, od kojih je 851 slučaj bio pozitivan, sa ukupno 25 smrtnih slučajeva. Ukupno je izlečena 381 osoba.\nKon: Bitan je cilj, a to je sačuvati živote\nEpidemiolog Predrag Kon rekao je da ukidanje vanrednog stanja ne podrazumeva kraj primene vanrednih mera za zaštitu od koronavirusa.\n„U ovoj situaciji emocije su bile nebitne i bitan je bio samo cilj, a to je sačuvati živote“, rekao je doktor Kon.\nVučić: Vanredno stanje ukidamo na Đurđevdan\nPredsednik Srbije Aleksandar Vučić rekao je da će vanredno stanje biti ukinuto sledeće nedelje, predlog će biti upućen u Skupštinu u sredu, na Đurđevdan, i od četvrtka neće biti policijskog časa.\nVučić je za TV Pink rekao da ukidanje vanrednog stanja znači da se ukida policijski čas i angažovanje vojske i policije u civilne svrhe.\nOn je objasnio da je trebalo da se steknu uslovi da sedam dana broj zaraženih bude ispod pet odsto od broja testiranih i da se značajno smanji broj ljudi na respiratorima, dodavši da su sada ispunjena oba.\nU srpskim sredinama na KiM tri novoobolela, jedan preminuo\nU većinski srpskim sredinama na Kosovu i Metohiji registrovana su tri nova slučaja koronavirusa, a jedna osoba je umrla, saopštio je direktor Kancelarije Vlade Srbije za KiM Marko Đurić.\nJedno lice iz Kosovske Mitrovice je preminulo u protekla 24 časa, a tri novoobolela lica su iz Leposavića, naveo je Đurić.\nGradski štab za vanredne situacije Niša ocenio je da je epidemiološka situacija u tom gradu iz dana u dan bolja, da se smanjuje broj pacijenata na lečenju u KC Niš i privremenim kovid bolnicama, kao i broj zaraženih koronavirusom u socijalnim ustanovama na teritoriji Grada i okolnih opština.\nIstovremeno, raste broj testiranih građana, a smanjuje procenat onih sa pozitivnim rezultatom na prisustvo virusa, navodi se u saopštenju Gradskog štaba.\nTiodorović: Pozivaćemo cele porodice na testiranje\nEpidemiolog Branislav Tiodorović izjavio je da će testiranje kolektivnog imuniteta na koronavirus početi sutra u celoj Srbiji i da će biti testirana i deca.\n„Cilj je da vidimo da li se u određenim delovima zemlje pojavio kolektivni imunitet i da posmatramo cele porodice, što je različito od prethodnih istraživanja, jer ćemo imati decu u tom istraživanju“, rekao je Tiodorović za televizije B92.\nPrethodni tekstNastavlja se trend smanjenja broja novozaraženih osoba u Srbiji\nSledeći tekstFruška gora: Priroda u restartu tokom vanrednog stanja\nDajana ubijena je jer je htela da otkrije mračnu tajnu kraljevske porodice? 07/06/2020


U Srbiji pripremane nelegalne aktivnosti u Crnoj Gori\nBeta 24. oktobra 2016. 20:45\nPredsednik Vlade Srbije Aleksandar Vučić, izjavio je večeras posle sastanka Biroa za koordinaciju službi bezbednosti, da su na teritoriji Srbije pripremane nelegalne aktivnosti u Crnoj Gori i da su u Srbiji ljudi koji su pratili premijera Crne Gore Mila Djukanovića.\n„Imamo čvrste materijalne dokaze, čak i pare, 125.000 evra smo uzeli, uniforme i razne druge stvari, to se nalazi u posedu državnih organa Srbije. Onaj ko misli da će Srbija na bilo koji način da učestvuje u nekakvom zločinu taj se grdno prevario“, rekao je Vučić na konferenciji za novinare.\nOn je kazao da su lica koja su pripremala nelegalne aktivnosti u Crnoj Gori pod kontrolom državnih organa u Srbiji i da su bezbednosni organi u Crnoj Gori o tome obavešteni.\nUoči parlamentarnih izbora u Crnoj Gori uhapšeno je oko 20 osoba iz Srbije, oni su optuženi za teroristički akt i sumnja se da su pripremali napad na Djukanovića. Kao vodja te kriminalne grupe osumnjičen je bivši komandant Žandarmerije Srbije Bratislav Dikić.


Sutra vanredna sjednica Doma naroda Parlemanta FBiH - Klix.ba\nZbog zakona o sukobu interesa\n(FENA) - U Sarajevu je za sutra sazvana vanredna sjednica Doma naroda Parlamenta Federacije Bosne i Hercegovine. Na dnevnom redu je samo jedna tačka - Prijedlog zakona o sukobu interesa u organima vlasti Federacije BiH.\nOvim tekstom upućenim u proceduru po hitnom postupku zabranjuje se izabranim dužnosnicima, nositeljima izvršnih funkcija i savjetnicima da se angažuju na pozicije u upravnim odborima, odnosno upravama javnih preduzeća te na pozicije ovlašćenih osoba u javnim preduzećima.\nTekst je usklađen s državnim zakonom iz ove oblasti. Na njegovoj izradi radili su stručnjaci resornog federalnog ministarstva i OHR-a.\nPrijedlog zakona o sukobu interesa u organima vlasti u FBiH Predstavnički dom Parlamenta FBiH odobrio je 14. oktobra ove godine.


Nemačka i Francuska: Evrozoni treba ministar finansija - Ekonomske Vesti\n8. feb. 2016 8. feb. 2016 Andrija Matić 0 Comments dužnička kriza, ECB, evrozona, Francuska, Fransoa Vilero de Galau, Jens Vajdman, Nemačka, Žan Klod Triše\nEvrozoni su neophodne strukturne reforme i tešnje finansijske integracije, uljučujući i zajedničkog ministra finansija, navodi se u članku koji su potpisali šefova centralnih banaka Nemačke i Francuske, a koji je objavio nemački list Zidojče cajtung.\nOni su napisali da je trenutno stanje u evrozoni daleko od idealnog i da EU integracije nalaze na raskrsnici.\nEvropska centralna banka nije u poziciji da kreira održivi dugoročni rast, navodi se u tekstu.\n„Iako je monetarna politika učinila dosta za ekonomju evrozone, ona ne može da kreira održivi ekonomski rast“, napisai su predsednik Bundesbanke Jens Vajdman i šef Francuske banke Fransoa Vilero de Galau.\nPrema njima, stvaranje zajedničkog ministra finansija sa nezavisnim fiskalnim savetom i formiranje snažnijeg političkog tela će pomoći u prevazilaženju evropske dužničke krize.\n„Snažnije integracije su očigledan put ka povratku poverenja u evrozonu, jer bi pogodovale razvoju zajedničkih strategija državnih finansija i reformi kako bi se promovisao rast“, navodi se u članku.\nIdeju o zajedničkom ministru finansija zemalja članica evrozone prvi je predložio 2011. godine bivši šef Evropske centralne banke Žan Klod Triše, koji je rekao da bi ministar finansija evrozone mogao da disciplinuje zemlje koje loše vode svoje javne finansije i nadgleda ekonomske reforme.\n← Uhapšena jedna osoba zbog više prevara\nKoliko besplatnih akcija novinarima? →\nMoskovisi: Grexit je iza nas


Kup EHF | Belle Amie\nRukometaši niškog Železničara završili su takmičenje na evropskoj sceni, pošto su u revanš meču 2. kola Kupa EHF poraženi u hali Čair od švajcarskog predstavnika ekipe Fadi Vintertur sa 30:29 (13:10)...\n-9 nije bauk\nRukometaše Železničara u subotu očekuje veliki izazov. U revanš meču drugog kola Kupa EHF, niški tim će ugostiti švajcarski Fadi Vintertur, koji iz prvpg meča donosi velikih devet golova prednosti, p...\nMinimalan poraz Železničara u Belgiji\nRukometaši Železničara započeli su takmičenje u Evropi minimalnim porazom. Niški tim je u prvom meču prvog kola Kupa EHF izgubio na gostovanju od belgijske ekipe Kvubik Ahiles sa 31:30 (11:17). Osvaj...\nŽelezničar kreće u evropsku odiseju\nRukometaši Železničara u evropsku odiseju kreću u subotu od 20:15h, kada će u prvom kolu Kupa EHF gostovati belgijskoj ekipi Kvubik Ahiles. Osvajač Kupa Srbije značajno je promenio sastav u odnosu ...


"Štampani" automobili na putevima 2017. - uBioskop - Online filmovi i serije sa prevodom Magazin\n"Štampani" automobili na putevima 2017.\nAmerička firma Local Motros, koja je početkom 2015. na sajmu u Detroitu prikazala prototip automobila odštampanog na 3D printeru najavljuje da će se prva ovakva vozila na putevima pojaviti za dve godine.\nIdeja da će se ljudi jednog dana voziti u pravim automobilima koji podsećaju na vozila napravljena od Lego kocki donedavno je izazivala podsmeh. Američki Local Motors smatra da u tome nema ničeg smešnog već da im automobili nastali u 3D štampaču mogu da donesu zaradu.\nOva firma namerava da bude prva koja će kupcima ponuditi odštampani električni automobil.\nVozilo koje trenutno nosi oznaku LM3D još uvek je u razvojnoj fazi. Proizvođač tvrdi da je za sada 75% komponenti izrađeno na 3D štampaču, a cilj je da do 2017, kada bi trebalo da počne prodaja ovog automobila, čak 90 odsto delova bude odštampano.\nLocal Motors je najavio da će prve porudžbine početi da prima 2016. ali malo je verovatno da će se kupci utrkivati ko će pre da nabavi ovo vozilo s obzirom na cenu od oko 53.000 dolara.


Ambasador Velike Britanije u posjeti Trebinju | Trebinje Live\nAmbasador Velike Britanije u posjeti Trebinju\nNjegova ekselencija ambasador Velike Britanije u BiH, Najdžel Kejsi, posjetio je danas gradonačelnika Trebinja u Gradskoj upravi Trebinje. Na sastanku sa ambasadorom gradonačelnik Trebinja predstavio je trenutnu situaciju u našem gradu i razgovarao o mogućnostima saradnje sa ambasadom Velike Britanije u BiH.\n„Dozvolite mi da izrazim zadovoljstvo da sam danas u posjeti imao Njegovu ekselenciju, ambasadora Velike Britanije, g. Najdžela Kejsija i zahvalnost što je našao vremena da posjeti naš grad i upozna se sa opštom ekonomskom, socijalnom i političkom situacijom i našem gradu, kao i u regiji. Želim da mu se zahvalim na njegovom interesovanju za privredni razvoj ovoga grada i problemima sa kojima se susrećemo, kao i na njegovoj želji da nam pomogne promovišući Trebinje kao moguću destinaciju i preko preko svojih kolega koji su u diplomatskom kvoru pokušati da Trebinje prikaže u najboljem svijetlu kako bi se našlo na listi poželjnijih gradova za investiranje“ – rekao je gradonačelnik Trebinja, Slavko Vučurević.\nVučurević je ambasadora upoznao i sa situacijom u odnosu sa republičkom vlasti i problemima u komunikaciji ministarstava sa lokalnom zajednicom Grada Trebinja, ali i drugim lokalnim zajednicama koje su također u blokadi od strane republičke vlasti i organa:\n„Naravno da sam gospodina ambasadora upoznao i sa političkom situacijom i političkom blokadom naše lokalne administracije od strane republičke vlasti, obzirom na sve što se dešava i što je nažalost istina. Ambasador je pokazao zanimanje i spremnost da nam pomogne u svim segmentima, u privrednom, kulturnom i socijalnom i na kraju i u političkom životu u našm gradu, odnosno u riješavanju pitanja koja su veoma bitna za građene Trebinja, RS i BiH. Naravno da je kao ambasador jedne od najmoćnijih svjetskih sila u prednosti i prilici da svojim stavovima i prezentovanjem našeg grada pomogne u razvoju naše zajednice i komunikaciji sa zemaljama Evropske Unije“\nNjegova ekselenicja ambasador Velike Britanije, Najdžel Kejsi, izrazio je zahvalnost gradonačelniku Trebinja na dobrodošlici, potvdivši da je na današnjem sastanku bilo riječi o opicijama i načinima kojima on, kao ambasador, može uticati na razvoj Trebinja.\n„Prvi put sam u Trebinju i ovo je jedan od najljepših dijelova sa velikim potencijalom, prvenstveno zbog blizine sa Dubrovnikom, gradom u koji svakodnevno pristiže na stotine mojih sugrađana. Volio bih da oni dođu u Trebinje i da vide šta Trebinje nudi, a to je istorijsko i kulturno bogatstvo, vino, hrana. I zaista mislim da bi to bio vrlo interesantan dodatak za sve one koji posjećuju ovaj dio svijeta.“\nKejsi je dodao da je sa gradonačelnikom razgovarao o granama intustrije koje imaju veliki potencijal na tržištu Evropske Unije i mogućnosti ulaganja investitora iz Velike Britanije:\n„Veoma sam sređan što sam danas ovdje i što mogu bliže da sagledam potencijale koji mogu biti interesantni investitorima iz Velike Britanije. Ja ću ponovo sa svojim kolegama, koji su već pomagali ovom području, razgovarati i o turističkom razvoju da vidimo kako možemo da poboljšamo i tu ponudu“ – rekao je Kejsi


Kosovo utire put ka zakonu o ratnim žrtvama seksualnog nasilja\nGodinu dana od usvajanja izmena Zakona o statusu kategorija proizašlih iz rata, kada je uvrštena i ona o silovanim osobama, Kosovo privodi kraju pripreme za razvoj neophodnih administrativnih uputstava i smernica za apliciranje, koja će omogućiti formiranje vladine Komisije za verifikaciju i priznavanje statusa žrtava seksualnog nasilja, kao što zakon nalaže.\nOvo je rečeno na trećem sastanku Nacionalnog saveta za preživele seksualnog nasilja tokom rata, koji je osnovan prošle godine pod patronatom kosovske predsednice, Atifete Jahjaga.\nSavet je osnovan u cilju koordinacije aktivnosti institucija i agencija za rehabilitaciju oko 20.000 lica koja su preživela seksualno nasilje tokom rata.\nJahjaga je tom prilikom kazala da će u međuvremenu i vlada poduzeti potrebne mere, u skladu sa budžetom, kako bi se zakon u potpunosti sproveo.\n“Prošle godine smo, s punim uverenjem kažem, otvorili jedno novo poglavlje koje ima samo jedan cilj, osiguravanje prava civilnim žrtvama seksualnog nasilja tokom rata...Suočavanje sa ovom ratnom posledicom nije lako, ali nije nemoguće, sa odlučnošću, sa podrškom i potrebnom spremnošću uspećemo da preživelim i njihovim porodicama pružimo mogućnost za bezbednu i mirnu budućnost, kao što smo već počeli da radimo na tome”, kazala je Jahjaga, pozivajući lokalne i centralne institucije da pruže svoju podršku za integraciju ovih žrtava u kosovsko društvo.\nZakon o statusu i pravima palih boraca, invalida, veterana, pripadnika OVK i civilnih žrtava rata i njihovih porodica, reguliše i status i prava silovanih osoba tokom rata, onih koje su preživele seksualno zlostavljanje i silovanje tokom perioda od 27. februara 1998. do 20. juna 1999. godine.\nZakon ovim žrtvama omogućava ostvarivanje penzije u visini od 300 eura, te i ostale posebne benificije kao što su lekarska i fizikalna rehabilitacija, zdravstvene usluge bez nadoknade u zdravstvenim javnim institucijama, zdravstvene usluge van zemlje, profesionalno reosposobljavanje; biće oslobođene od poreza na imovinu, od tarife i imaće smanjene troškove električne energije, te pravo stambenog zbrinjavanja. Za ove benificije, osobe silovane tokom rata mogu podneti zahtev za ostvarivanje prava u roku od pet godina, kada radne grupe i vladina komisija otvore put tome.\nPomoć ovoj kategoriji, pružila je i Velika Britanija, a to je u petak potvrdio britanski ambasador, Jan Klif, koji je naveo da pružanje podrške ovim žrtvama ostaje prioritet za britansku vladu.\n“Proces verifikacije je sledeći korak, i mi ćemo pomoći u pružanju saveta prilikom apliciranja, u obliku vodiča. Ovo zvuči birokratski uzimajući u obzir osetljivu prirodu ove teme, ali je veoma važan elemenat”, kazao je on.\nSa ovog sastanka je takodje poručeno da će Kosovo ostati posvećeno pravdi za ove zločine kako počinioci ne bi ostali nekažnjeni.\nU vezi sa tim, šef EULEX-a na Kosovu, Gabriele Meucci, kazao je da ova misija vrši napore da poveća pristup pravdi ovoj kategoriji zločina.\n“Uprkos poteškoćama u obezbeđivanju osuđujuće presude u tim vrstama predmeta, EULEX je pokrenuo 14 istraga u vezi sa tim, i prošle godine jedan slučaj je rezultirao, da kažemo, istorijskom presudom kada je sudija optužio okrivljenog da je počinio ozbiljan ratni zločin nad 16-godišnjakinjom”, kazao je Meuči.\nNa Kosovu se, inače, skoro 15 godina ćutalo o ovom zločinu, pre svega zbog razvijenih predrasuda da je seksualno zlostavljanje žena zapravo sramota, ne samo za porodicu, nego i za naciju. Ta ćutnja je okončana 20. marta 2014, usvajanjem zakona koji pruža zaštitu takvim žrtvama.\nIz kosovskog Centra za rehabilitaciju žrtava torture, ranije su za RSE kazali i da mnoge silovane žene kriju taj zločin od muževa i šire porodice, te su zato mogući i problemi prilikom procesa verifikacije.


Festival Dani Sarajeva od 13. do 15. maja u Beogradu – Nadlanu.com\nObjavljeno 12. maja 2013. / 12:07:14\nOve godine u fokusu festivala su deca u ratu – mladi koji su detinjstvo proveli u opkoljenom Sarajevu. Jedan od njih je i Jasminko Halilović, koji dolazi u Beograd sa publikacijom “Djetinjstvo u ratu” i istoimenom izložbom koja će biti predstavljena na svečanom otvaranju festivala 13. maja u Kulturnom centru Beograda – Pop Up knjižari, od 19 do 20 časova.\nFilmski program festivala obeležiće neki od najboljih predstavnika savremene sarajevske kinematografije. Na “Danima Sarajeva” biće prikazani filmovi Danisa Tanovića, Aide Begić i Jasmile Žbanić, ali i filmovi mladih autora iz Beograda i Sarajeva.\nTokom prethodnih godina Beograd je ugostio više stotina umetnika i umetnica sarajevske kulturne scene – muzičare, fotografe, autore filmova, predstava, književnike.\nInicijativa mladih festival organizuje svake godine u maju, kako bi podsetila na opsadu Sarajeva, ali i sa idejom da otvori prostor za obnavljanje veza narušenih tokom rata u Bosni devedesetih godina i uspostavljanje novih veza među posleratnim generacijama.\nViše informacija možete pronaći na www.danisarajeva.com


Praistorijska riba začetnik seksualnog života\nMaj 09, 2022, 22:25:38\nKovach.rs > Forum > Info > Vesti (Urednik: Милан Бандић) > Praistorijska riba začetnik seksualnog života\nAutor Tema: Praistorijska riba začetnik seksualnog života (Pročitano 840 puta)\n« poslato: Februar 25, 2009, 20:22:24 »\nSeks je bio deo života živih bića pre 380 miliona godina, mnogo ranije nego što se prethodno mislilo, saopšteno je danas u Londonu, prenosi Rojters.\nInterna oplodnja je bila rasprostranjena kod praistorijskih riba koje su živele na koralnim grebenima pre najmanje 380 miliona godina, navodi se najnovijoj studiji objavljenoj u naučnom časopisu "Nature".\nOvo otkriće veoma je značajno za istoriju reprodukcije kičmenjaka, uključujući i čoveka.\nLondonski paleontolog Zerina Johanson i njena ekipa naučnika iz Australije, gde su pronađeni fosili riba, zaključili su da je kopulacija (snošaj) bio česta kod nekih izumrlih vrsta ajkula, jer su pronađeni fosili embriona. Fosili sa embrionom su veoma retki i stručnjaci su prvobitno mislili da je embrion bio poslednji obrok praistorijske ribe, a da nije reč o reprodukciji.\nNaučnici su smatrali da je tako drevna riba imala primitivniji način reprodukcije, odnosno da je oplodnja jajne ćelije bila vantelesna, u moru, kao što je i sada slučaj sa mnogim vrstama riba.


mart 2019. – Strana 6 – Filmske radosti\nnedelja, avg 1, 2021\nFilmske radosti > 2019 > mart\nMeđunarodna skupština federacije direktora fotografije (IMAGO) u Kinoteci\nJugoslovenska kinoteka će od 12. do 17. marta biti mesto susreta snimatelja iz celog sveta, tokom trajanja godišnje Internacionalne skupštine federacije direktora fotografije (IMAGO), čiji je domaćin Srpska asocijacija snimatelja (SAS), predvođena predsednikom Predragom Bambićem. IMAGO kao udruženje, koje za cilj ima da promoviše umetnost kinematografije na međunarodnom nivou, obuhvata 53 […]\nU prodaji ulaznice za premijeru filma „Balkanska međa”\nUlaznice za svečanu premijeru filma „Balkanska međa“ koja će održati 19. marta u 20:30 časova u velikoj dvorani Sava centra, su u prodaji na blagajni Sava centra i svim prodajnim mestima Ticket Vision-a (bivši Eventim). Ova akciona drama, inspirisana stvarnim događajem, koji se odigrao 12. juna 1999. godine, prati dvadesetčetvoročasovnu […]\nFilm Pitera Farelija „Zelena knjiga“ (Green Book) u kome igraju Vigo Mortensen i Maheršala Ali, premijerno prikazan na 47. FEST-u, u bioskopima počinje da se prikazuje od 4. marta. Na nedavno održanoj dodeli nagrada Američke filmske akademije „Zelena knjiga“ osvojila je tri Oskara – za najbolji film, sporednu mušku ulogu […]\n4. marta 2019. 12. marta 2019.\nHolivudski veteran Robert Redford snimio je svoj poslednji film. Nakon višedecenijske glumačke karijere, u 82. godini, poznati holivudski glumac povlači se iz svog uspešnog glumačkog života sa filmom „Starac s revolverom,” delom zasnovan na istinitoj priči. O svom poslednjem snimanju glumac je rekao: „Nikada ne reci nikad, ali sam skoro […]\nPoslednji nastavak franšize „X-Men”u junu u bioskopiman\nJedna od najmoćnijih ženskih likova iz Marvelovih stripova Džin Grej, vraća se na veliko platno, ali ovaj put kao glavna junakinja priče. Poslednji nastavak franšize X-Man, film „X-Men: Mračni Feniks”, čiju režiju potpisuje Sajmon Kinberg naći će se u bioskopima u junu 2019. godine. Nakon filma „X-Man Apokalipsa“ iz 2016., […]\nOtvoren konkurs za slanje filmova na BOSIFEST 2019\n4. marta 2019. 27. marta 2019.\nDeseti Beogradski Internacionalni Filmski Festival Osoba Sa Invaliditetom „BOSIFEST 2019“, koji se odrodžava od 21 do 23. oktobra 2019. godine u Jugoslovenskoj kinoteci, Uzun Mirkova 1, Beograd, raspisao je kunkurs. Konkurs na temi „Rad i život osoba sa invaliditetom “je otvoren od 8. januara 2019. do 25. aprila 2019. godine, […]\nFilmovi „Divljina” i „Slučaj Makavejev ili proces u bioskopskoj sali” laureati 47. FEST-a\nSinoć je u Sava centru zatvoren 47. FEST, a održana je i ceremonija dodele FEST-ovih nagrada. Voditelji ceremonije bili su glumci Jelena Gavrilović i Zoran Pajić, a na samom početku bio je prikazan kratki film studenata FDU o proteklih deset festivalskih dana. Nakon dodele nagrada, publika je imala prilike da […]\nAkcija „Jedna karta za sve propuštene filove sa FEST-ivala“\n3. marta 2019. 3. marta 2019.\nLjubitelji sedme umetnosti imaće priliku da nadoknade propušteno sa ovogodišnjeg 47. Međunarodnog filmskog festivala FEST i filmska ostvarenja koja nisu stigli da pogledaju u okviru deset dana festivala, to učine u bioskopu Kombank Dvorana, u okviru akcije „Jedna karta za sve propuštene filove sa FEST-ivala“. Gledaoce tokom utorka 05. marta […]\nnedelja 3 marta, 2019


RTCG - Radio Televizija Crne Gore - Nacionalni javni servis :: Politika :: ''Đukanović nije poražen, nova vlada pod lupom''\n10. 09. 2020. 15:40 >> 15:40 37\n''Đukanović nije poražen, nova vlada pod lupom''\nSamo jedan korak nove vlade u Crnoj Gori u pogrešnom smjeru, oblikovan srpskim pogledom na region i svijet, biće dovoljan da Zapad ponovo podrži Mila Đukanovića – piše Di Tagescajtung, dnevni list iz Berlina, koji je ranije snažno kritikovao prilike u Crnoj Gori pod vlašću DPS-a.\nU tekstu „Nova vlada u Crnoj Gori: Naš autokrata” navodi se da su se građanske i prozapadne snage udružile sa srpskim pravoslavnim i proruskim strankama samo da bi srušile Demokratsku partiju socijalista nakon više od trideset godina. Iako u parlamentu ima samo jednog poslanika manje od udružene opozicije, DPS je priznao poraz, piše u tekstu.\nU Crnoj Gori i regionu, kako se navodi, radost zbog demokratskog preokreta pomješana je sa zabrinutošću zbog nepovjerenja nastupajućih snaga.\nUz to, Đukanović je, kažu, daleko od zbacivanja jer njegov predsjednički mandat traje još tri godine.\nDi Tagescajtung Njemački mediji Milo Đukanović


EROS OSVAJA BEOGRAD\nEros Ramazzoti započeo je treći deo velike „Vita Ce N e “ turneje u okviru koje dolazi i u Beograd. Emotivni, ali i moderni, plesni spektakl zakazan je za 24.septembar u Štark Areni.\nEros dolazi da osvoji Beograd, ali smo sigurni i da će i beogradska publika ponovo osvojiti srce i dušu ove velike zvezde koja se raduje ponovnom dolasku i ovu zemlju pamti po najboljem:“Nosim prelepe uspomene sa svojih prethodnih koncerata u Srbiji. Uzbuđen sam i spreman da vašoj publici pružim jedinstveno veče dobre muzike i uživanja.“ Da je uzbuđen i Beograd, govori i interesovanje za ovaj koncert - sedeća mesta za su skoro rasprodata, ali bilo bi dobro da što pre dođete i do svojih ulaznica za stajanje, jer, ako to ne učinite, nećete imati priliku da učestvujete u odličnoj koncertnoj žurki i plešete sa jednom od najvećih zvezda današnjice!\nKada je u pitanju italijanska popularna muzika, Eros Ramazzotti je sigurno najveća zvezda koju je izrodila ova zemlja. Na turneji koja je u toku, dokazuje da je i u celom svetu u samom vrhu! “Vita Ce N’č” turneja kojom promoviše svoje najnovije studijsko izdanje, započeta je u februaru. Ovaj italijanski šarmer će tim povodom otputovati u više od 30 zemalja na pet kontinenata i otpevaće preko 90 koncerata. Ali nisu samo brojke ono što ovu turneju razlikuje od ostalih koje je Eros priređivao svojim fanovima, kompletan spektakl koji je spremio za ovu i sledeću godinu govori u prilog činjenici da može da parira najvećim svetskim zvezdama i njihovim turnejama!\nIzveštaji sa svih već održanih koncerata u okviru “Vita Ce N’č” turneje govore dovoljno. Počevši od vizuelnog identiteta turneje koji je do detalja osmišljen i odlično uklopljen u atmosferu, preko odličnog ozvučenja i savršeno odabranih muzičara iz Italije i Amerike koji upotpunjavaju zvuk na najbolji mogući način, sve do dobro osmišljene set liste, modernih aranžmana pesama sa novog ali i i ranijih albuma, i energije ovog neverovatnog izvođača koji uvek uspe da podigne publiku na noge... sve je na ovoj turneji vredno pomena. Najveće arene Evrope već su doživele neverovatnu atmosferu koju su im Eros i njegov tim priredili, a sada to zadovoljstvo imaju i posetioci festivala koji su odabrani za ovo leto u okviru trećeg dela turneje koji je nedavno započet. I svi koji su imali tu sreću da njegovim nastupima prisustvuju, pamtiće to iskustvo kao jedno od najlepših koje su doživeli. Ne samo zbog tananih emocija u njegovim pesmama koje je on uvek tako dobro umeo da prenese kroz svoju muziku, već i zbog energije i ritmova koji vas tako lako ponesu, da se njegovi koncerti lako pretvore u jednu veliku plesnu žurku! Ovaj veliki šmeker i izuzetno harizmatičan čovek pritom ne dozvoljava da velike bine i profesionalno osmišljeni nastupi utiču na njegov odnos sa onima koji ga najviše vole – njegova komunikacija sa publikom je savršena, iskrena, a neretko ga i ponese toliko da i siđe „među ljude“ i peva, u tim prvim redovima, zajedno sa njima.\nBilo da jedva čekate da uživo čujete neki od starih, velikih hitova kakvi su „Se bastase una canzone“, Un altra te“, „Fuoco nel fuoco“, „Cose de la vita“, ili ste već ozbiljno zavrteli u svojim plejerima „Vita Ce N’č”, „Per le strade una canzone“ ili bilo koju od pesama sa najnovijeg izdanja, koncert u Areni će vas oduševiti. Bilo da jedva čekate da vas Eros emotivno razgali svojim predivnim pesmama uz koje ćete se njihati, smešiti ili plakati ili se spremate da se dobro provedete na dobroj „koncertnoj žurki“, bićete zadovoljni. Jer, Eros Ramazzotti odlično razume one koji ga vole i, sada je to već jasno, ume da priredi odličan koncert!


Vesti online / Sport / Fudbal / Inter razbio Mihajlovićevu Sampdoriju, preokret Torina\nInter razbio Mihajlovićevu Sampdoriju, preokret Torina\nFudbaleri Intera pobedili su danas u Đenovi Sampdoriju sa 4:0, u utakmici 33. kola italijanskog prvenstva i popeli se na peto mesto, dok je Napoli pobedio Lacio sa 4:2 i učvrstio se na trećem mestu na tabeli.\nMaksi Lopez (Sampdorija) i Andrea Ranokija (Inter)\nInter je ostvario 13. pobedu u prvenstvu i sa 53 boda popeo se na peto mesto na tabeli koje sledeće sezone vodi u kvalifikacije za Ligu Evropa. Ekipa Siniše Mihajlovića pretrpela je 14. poraz i zauzima 12. mesto sa 41 bodom. Mauro Ikardi bio je dvostruki strelac za Inter, a pogodio je mrežu u 13. i 63. minutu. Golove su postigli i Valter Samjuel u 61. i Rodrigo Palasio u 78. minutu.\nFudbaler Sampdorije Maksi Lopes promašio je jedanaesterac u 18. minutu, a od 19. minuta domaći su igrali sa igračem manje pošto je drugi žuti karton dobio Martins Eder.\nNapoli je na svom terenu pobedio Lacio sa 4:2 najviše zahvaljujući Gonzalu Iguainu koji je postigao "het-trik". On je golove postigao u 50. minutu iz jedanaesterca, 67. i 90. minutu. Pogodak za ekipu Rafaela Benitesa postigao je i Dris Mertens u 42. minutu. Golove za rimski klub postigli su Senad Lulić u 21. minutu i Ogenji\nOnazi u 82. minutu. Napoli je treći na tabeli sa 67 bodova, dok je Lacio pao na osmo mesto sa 48 bodova. Torino je posle preokreta u završnici na svom terenu pobedio Đenovu sa 2:1 i popeo se na sedmo mesto na tabeli. Đenova je vodila do 86. minuta golom Alberta Đilardina, u poslednjem minutu izjednačio je Ćiro Imobile, a minut kasnije pobedonosni gol postigao je Alesio Čerči. Torino na sedmom mestu ima 48 bodova, a Đenova zauzima 13. mesto sa 39 bodova.\nFiorentina je na gostovanju pobedila Veronu sa 5:3, Kjevo je na gostovanju pobedio Livorno sa 4:2, a ranije danas Bolonja i Parma odigrali su nerešeno 1:1. Večeras od 20.45 igraju Milan i Katanija, a sutra u isto vreme igraju Udineze i Juventus.\nFUDBAL Miha zapanjen: Ma, kakvi...\nFUDBAL Serija A: Mihajlović pao iz penala u 90. minutu, kiks Juventusa\nFUDBAL Saga je gotova: Miha kormilar Napolija


Termorad Čačak na svetskom izazovu - PLUMRACE\n9. 09. 2015. Comments (0) Views: 598 Motociklizam, Motokros\nU pauzi Otvorenog nacionalnog šampionata u moto krosu, Vlade Rajević uzdanica AMSK Termorad iz Čačka, minulog vikenda ogledao se na stazi Sevlievo u Bugarskoj sa domaćim vozačima. Staza u Gornoj Rosici nosi epitet vrhunske, a shodno tome unazad nekoliko godina na istoj se oragnizuju takmičenja za svetski šampionat.\n– Fantastični uslovi i ozbiljna konkurencija u Sevlievu u potpunosti su opravdali moj prvi odlazak na ovu stazu, ujedno i na bugarski motokros šampionat. Staza u Sevlievu proglašena je za najbolju na svetu anketom vozača sa svetskog prvenstva, što je bio dodatni motiv da se prijavim i učestvujem.\nPostignutim rezultatom nisam zadovoljan, mada je nerealno očekivati uspeh pored domaćih vozača koji tu godinama treniraju i voze trke. Nema dileme da takmičenje sa bugarskim vozačima donosi novo iskustvo i napredak, tako da ću nastojati da učestvujem na još nekim takmičenjima u njihovom šampionatu – rekao je Vlade Rajević.\n» Motociklizam, Motokros » Termorad Čačak na svetskom izazovu


Marko Kesić novi direktor Uprave za agrarna plaćanja - Domaćinska kuća\nKuća » Događaji » Marko Kesić novi direktor Uprave za agrarna plaćanja\nIlustracija: Marko Kesić, foto: Svetlana Kovačević\nBiljana Petrović, imenovana je početkom marta 2019.god za novog direktora Uprave za agrarna plaćanja. Tokom ove nepune tri godine na mestu direktorke, poljoprivrednici ali i šira javnost su je upamtili kao pristojnu i skromnu osobu, koja je svojim radom i požrtvovanjem uspela na napravi dobru komunikaciju sa poljoprivrednicima. S obrirom na to da je profesionalni put odveo na drugu stranu, njego pregalaštvo i rad nastaviće Marko Kesić, takođe entuzijasta u ovoj oblasti.\nMarko Kesić rođen je u Sremskoj Mitrovici. Na Univerzitetu u Novom Sadu stekao je zvanje diplomiranog ekonomiste. Od završetka studija i diplomiranja, Marko Kesić bavi se bankarstvom i finansijama. Radno iskustvo stekao je u eminentnoj banci, stekavši zavidno iskustvo na svim važnijim funkcijama iste.\nPočinje kao viši stručni saradnik, a nedugo zatim postaje direktor poslovne jedinice svog rodnog grada. Predanim radom, postaje jedan od najstručnijih kadrova za rad sa privredom, u početku na teritoriji Srema, pa regiona, da bi poslednjih godina kao direktor Odeljenja za prodaju registrovanim poljoprivrednim gazdinstvima Srbije, iz beogradske ekpoziture upravljao prodajom, prodajnim pristupom i naplatom potraživanja u segmentu poslovanja sa registrovanim poljoprivrednim gazdinstvima. Takođe, koordinira i organizuje poslovanje u okviru Odeljenja kojim rukovodi, a saglasno dodeljenim ovlašćenjima, analizira i odobrava komercijalne uslove, kao i ostale kreditne transakcije.\nKao odličan poznavalac tržišta, analizira konkurenciju tržišta i tržišne potencijale, kao i potrebe, stavove i trendove delegiranog segmenta i predlaže aktivnosti za unapređenje, u cilju unapređenja uspeha. Takođe, pruža stručnu podršku direktorima za mali biznis, a u cilju ostvarenja prodaje i sprovođenja prodajne strategije.\nU skladu sa svojom stručnošću i iskustvom, obavlja analizu i donosi odluke o kreditnim aplikacijama registrovanih poljoprivrednih gazdinstava. Isto tako, definiše, analizira i unapređuje sistem nagrađivanja za poslovnu mrežu u segmentu poslovanja sa registrovanim poljoprivrednim gazdinstvima.\nPored znanja stečenog obrazovanjem i stručnosti stečene iskustvom, Marka odlikuju i socijalne i organizacione veštine, stečene na brojnim obukama i seminarima (“Procena učinka i komptencija zaposlenih”, “Veština prodaje i komunikacije”, “Seminat farmera Srbije” itd.).\nU Upravi za Agrarna plaćanja bio je pomoćnik direktora u Sektoru za poslove koordinacije, međunarodne saradnje i Integrisanog sistema upravljanja i kontrole obavlja poslove koji se odnose na: koordinaciju aktivnosti I pripreme dokumenata neophodnih za poveravanje poslova sprovođenja budžeta Upravi u vezi sa korišćenjem sredstava iz IPA fonda namenjenog ruralnom razvoju, kao i sprovođenje IPARD programa u Upravi;\nPrevPrethodnaBrže do sredstava iz IPARD programa, evo i kao\nSledećaOptimalno vreme za prvo osemenjavanje junica simentalske raseSledeći


Mladi nezainteresovani za politiku, čak dve trećine planira da napusti Srbiju - Naši u svetu\nObjavljeno 16/01/20 u 21:30\nStudija “Alternativni izveštaj o položaju i potrebama mladih u Republici Srbiji”, koja je urađena na reprezentativnom uzorku od 1.238 mladih, a u kojoj je učestvovalo 51 odsto žena i 49 odsto muškaraca, podjednako iz manjih sredina i velikih gradova, iznedrila je zabrinjavajuće rezultate kada je reč o budućnosti mladih ljudi u ovoj zemlji. Oni, naime, nisu uključeni u kreiranje političkih prilika u državi, ogromna većina nema rešeno stambeno pitanje, čak 61 odsto mladih ne radi u struci za koju se školovalo, a odlazak u zemlje zapadne Evrope vide kao dobar potez.\n– Mladi ljudi nemaju poverenja u institucije, nemaju mlade i uspešne ljude na koje mogu da se ugledaju, ne postoje kvalitetni sadržaji koji su namenjeni mladima… Ono što je takođe veoma važno, tržište rada apsolutno je neusklađeno sa obrazovanjem. Mladi su izvan sistema donošenja odluka, nevidljivi su – kaže Stefan Đorđević, generalni sekretar Krovne organizacije mladih Srbije.\n– Važna je sistemska briga o mladima, kakvu strategiju imamo za unapređenje njihovog položaja? Ako vidimo šta resorni ministar (omladine i sporta) postavlja kao prioritet… Ne može samo osam zaposlenih, koliko ih je u tom ministarstvu, da vodi brigu o mladima u celoj zemlji. Ovde institucije moraju da naprave iskorak, koliko mladih imamo na ključnim pozicijama, u opštinama? Gde mi kao društvo pokazujemo da je jedna mlada osoba koristan deo ovog društva? Jedne iste priče, isti ljudi, jedan te isti modus… – podvlači Đorđević.\n– To koliko veliki broj mladih ne živi samostalno u direktnoj je vezi i sa kvalitetom života. Niko ne živi sa mamom i tatom u 30. godini jer je razmažen, već zbog ekonomskih (ne)prilika – smatra Đorđević.\n“U julu 2019. godine predsednik Republike Srbije Aleksandar Vučić je najavio velike planove za mlade. Investicionim ciklusom od 10 milijardi evra treba da se obezbedi da Srbija bude zemlja sa ubedljivo najvećim rastom u regionu. To je rekao predsednik Srbije Aleksandar Vučić i najavio da će dve milijarde biti izdvojene samo za mlade. On je najavio državni investicioni plan od 10 milijardi evra na četiri ili pet godina i istakao da je on lično insistirao u razgovorima sa premijerkom Anom Brnabić da dve milijarde budu izdvojene za mlade ljude na više načina. Rekao je da mora da se krene od školovanja, da deca ne razmišljaju da treću ili četvrtu godinu završavaju negde drugde. Nije dovoljna samo sadašnja stipendija, već da će morati nove stipendije da se uvode. Takođe, najavio je da će oko 400 miliona evra biti uloženo u izgradnju 50.000 stanova za mlade bračne parove, a dodao je i da želi da razgovara sa mladim ljudima kako bi video šta oni žele i šta da se uradi da im bude lakše. Navedene izjave i najave zvuče obećavajuće i daju nadu, međutim slika koja je opisana na početku ovog poglavlja kroz rad i funkcionisanje Ministarstva omladine i sporta pokazuju drugačije stanje stvari. Činjenica da u MOS-u radi tek devetoro zaposlenih i da već više od osam meseci nije izabran pomoćnik ministra za mlade, kao i da se malo ulaže u mlade ne govore u prilog sistemskoj i suštinskoj brizi za mlade”, navodi se u istraživanju.\n– Ovde su za posao potrebne političke partije, lična poznanstva, a ne obrazovanje i mladi su toga svesni. Možemo mi da pričamo ovako i onako, ali mladi su svesni da fakultetom do posla neće lako, ali možda hoće lepljenjem plakata – kaže Đorđević.\nKrovna organizacija mladih SrbijeStefan Đorđević


Kako pogaziti zemlju u kojoj živiš i oblatiti narod svoj\nVojvode i Vejvode\nUz Vučićev nedemokratski, kriminalni i autokratski režim, stali su svi najvažniji predstavnici takozvanog nevladinog sektora u Srbiji. Izdajnici su prepoznali u njemu impresivan izdajnički potencijal, pa se tako rodila i ova perverzna ljubav na prvi pogled. Tako je ratni huškač iz devedesetih, mali potrčko Šešeljev koga su se gnušali svi oni koji mu se danas klanjaju (Sonja Liht, Ivan Vejvoda, Sonja Biserko, Nataša Kandić i mnogi drugi), počeo da ostvaruje veleizdajnički projekat o kome su oni mogli samo da sanjaju. On se njima dopao, a i on je sebi postao važniji od kako ga podržavaju u štetočinskim poslovima koje obavlja.\nNjegov bivši kandidat za ministra spoljnih poslova Ivan Vejvoda (koji nije prošao zbog oštre ruske reakcije na njegovu moguću kandidaturu) kao potpredsednik nemačke ispostave američkog Maršalovog fonda, već nekoliko godina je direktor fonda za sprovođenje programa Sjedinjenih Američkih Država pod imenom Balkan Trust for Democracy (Balkanski fond za demokratiju), i koji je finansiran direktno iz budžeta američke državne agencije USAID. Osnovna delatnost organizacije Balkan Trust for Democracy sa sedištem u Beogradu je rad na izgradnji takozvane Republike Kosovo, pomaganje kod pisanja projekata i finansiranje rada albanskih nevladinih organizacija.\nJoš preciznije rečeno, kancelarija organizacije Balkan Trust for Democracy u Beogradu je pravi američki operativni centar sa budžetom od preko 50 miliona američkih dolara, zadužen da javno finansira celokupan albanski nevladin sektor u lažnoj državi Kosovo, sa ciljem podrške jačanju albanskih institucija. Neki od projekata koje finansira takozvani Balkanski fond za demokratiju su i „Podrška završetku procesa nadgledane nezavisnosti Kosova" koji sprovodi Kosovski institut za političko istraživanje i razvoj, a zatim su tu i Kosovski demokratski institut, Kosovska inicijativa za stabilnost, Internjuz Kosova, Omladinska inicijativa za ljudska prava Kosova, Kosovska fondacija za građansko društvo, Kosovski Omladinski Savet, odnosno, sveukupno u poslednjih tri godine je finansirano preko 30 projekata i albanskih nevladinih organizacija, a reč je o budžetima vrednim više desetina miliona američkih dolara kojima albanske organizacije i projekte izgradnje nezavisnog Kosova, iz Beograda finansira i koordinira Ivan Vejvoda i Balkanski fond za demokratiju.\nIvan Vejvoda je inače bio i savetnik premijerima Zoranu Đinđiću i Zoranu Živkoviću, kao i dugogodišnji direktor Soroševog Fonda za otvoreno društvo u Srbiji, a danas je unapređen i angažovan u fondaciji The German Marshall Fund of the United States koja je i osnovala Balkanski fond za demokratiju, gde radi kao potpredsednik odeljenja za Programe fondacije, paralelno koordinirajući rad beogradske kancelarije.\nBalkan Trust for Democracy, odnosno, Balkanski fond za demokratiju je organizacija osnovana 2003. godine sa početnim budžetom od 25 miliona američkih dolara od strane tri organizacije poznate po bliskim vezama sa CIA i drugim obaveštajnim službama, zbog čega su i zabranjene u nekim zemljama, a to su USAID, The German Marshall Fund of the United States i Charles Stewart Mott Foundation.\nZašto je baš u Beogradu smeštena ova organizacija a ne u Prištini ili drugde na Kosovu, nije teško pogoditi. Oko ovakvih "institucija" koje finansira USAID, uvek idu i pripadajuće grupe obaveštajnih službi SAD. Srbiji i Beogradu kao glavnom gradu, i na takav način se stavlja do znanja da je pod protektoratom. Kao provereni službenik američke vlade, a istovremeno, sa dobrim diplomatskim "pedigreom" u Srbiji, Vejvoda je bio idealan za ovaj posao.\nTakođe, Ivan Vejvoda je mnogima ostao upamćen kada je u oktobru 2011. godine, na neprimeren način prekinuo govor Aleksandra Konuzina, ondašnjeg ambasadora Ruske federacije u Srbiji (koji je u jednom momentu, rezigniran ovdašnjim zapadnim slugama rekao, "ima li ovde Srba?"). Nakon Vejvodinog prekida i dobacivanja iz publike da "Rusija štiti Srbiju samo zbog svojih interesa" ovaj stari ruski diplomata napustio Beogradski bezbednosni forum.\nO kakvom "kalibru" američkog gmizavca se ovde radi, najbolje govori i njegova izjava povodom Vučićevog velikoalbanskog dijaloga, uoči izgradnje velikoalbanskog autoputa od Niša do Drača. Vejvoda je tada rekao:\n"Vučić i Rama su rekli da je dijalog jedini način da se nađe stabilnost, nisu negirali probleme, važno je da se to ne potiskuje, oni su rekli koje su razlike. Gledajući njihov govor tela, svi su izašli sa pozitivnom notom i to je pravac u kom će se ići. Važno je da sve bude na otvorenom".\nVejvodi se veruje u Vašingtonu i Londonu. Kako i ne bi kad se dokazao na njihovim univerzitetima (Saseks u Brajtonu, Makalester koledžu u Minesoti, Smit koledžu u Masačusetsu) gde je pokazao zavidan nivo mržnje prema zemlji iz koje dolazi.\nVučićev novi "duhovni" i politički inspirator, od kako je uspostavio diktaturu u Srbiji je Sonja Liht, žena za koju se može slobodno reći da je "siva eminencija" i "supervizor" spoljne i unutrašnje politike u Srbiji, a za račun vlade SAD i najvažnijih američkih zemalja saveznica na Zapadu. Njena organizacije (Fond za političku izuzetnost), takođe je stavljena u službu svih srpskih neprijatelja, bavi se "preoblikovanjem" političkog mišljenja u Srbiji. Sonja Liht ne propušta da građanima Srbije stavi do znanja da je pitanje nacionalnog dostojanstva i suverenost Srbije, ustvari "politika poraza". A, Srbi su, po njenom mišljenju, poražen narod. Ta i takva Sonja Liht je novi Vučićev politički "guru". Kakav psihopata može biti čovek koji je puzao pred Šešeljem, srpskim nacionalistom, a sad puzi pred Sonjom Liht, američkom promoterkom svega šo je antisrpsko? Kakav karakter ima Sonja Liht kad hvali Vučića kako je "reformator", onog istog Vučića koji je devedesetih pozivao na njeno hapšenje? Kolika je bila cena tog pomirenja i da li je moguće da se američkim dolarima sve može kupiti?\nBivša ljubavnica američkog vojnog atašea i bivša žena jednog visokog policijskog funkcionera, Jelena Milić, takođe hvali Vučića na sva usta. I ona je na čelu nekakvog Centra za evroatlanske studije, a novac, dolare, dobija iz raznih maršalovih fondova i USAID-a i sličnih "bisaga" za plaćanje srpskih veleizdajnika. Vučić drhti od nje, što je pokazao i u jednoj od televizijskih emisija u kojoj se preznajao na svaku njenu rečenicu, govoreći sa njom kao da je u pitanju vaskrsnula egipatska kraljica.\nI predsednica Helsinškog odbora za ljudska prava, Sonja Biserko, koju je Vučić "vešao" devedesetih, danas je fascinirana njegovim veleizdajništvom, pa je čak u javnosti tvrdila kako je baš on sposoban da "obuzda Dodika", jer bi u suprotnom Dodik napravio nezavisnu srpsku državu u BiH.\nCelokupan nevladin šljam, danas je direktno uključen u rad Vučićeve vlade, a mnogi od njih dobijaju od njega, direktno iz budžeta prilično novca. Da ne bi bilo samo da su dolari u pitanju, ima tu i srpskih dinara, zarađenih mukom ovog naroda, koje Vučić daje domaćim cinkarošima koji rade za strane službe. Pa, kad već, ovih dana, preko svih medija najavljuje potragu za špijunima, nije zgoreg da mu se pomogne: špijuni, veleizdajnici i njima slični u njegovoj su službi. A, i on u njihovoj.


UDRUŽUJU SE DA UBRZAJU I BRISEL: Inicijativa "Otvoreni Balkan" i svojevrsna poruka Evropskoj uniji\n06. 11. 2021. u 09:00\nDVA osnovna cilja inicijative "Otvoreni Balkan" su da se građanima olakša život - rad i putovanja, a da se istovremeno izvrši pritisak na Brisel da se ubrza put zemalja kandidata za članstvo u Evropskoj uniji.\nOve poruke jasne su i iz izjava predsednika Aleksandra Vučića, kao i premijera Albanije Edija Rame i zamenika predsednika Vlade Severne Makedonije Nikole Dimitrova, koji su se pre dva dana sreli u Beogradu.\nIstakli su da ova inicijativa koja treba da izbriše granice i ostale barijere, nije zamena za članstvo u "klubu 27", pa je očigledno da ovaj način udruživanja šalje signal Briselu da tri zemlje Zapadnog Balkana neće nepomično čekati da se vrata evropske porodice makar odškrinu.\nSuzana Grubješić, iz Centra za spoljnu politiku, kaže, za "Novosti", da se treba podsetiti kada je nastala inicijativa "mini šengen", koja je potom preimenovana u "Otvoreni Balkan":\n- U pitanju je 2019, kada su Albanija i Severna Makedonija ostale bez datuma za otpočinjanje pregovora sa EU i kada je bilo jasno da politika proširenja, ne da gubi dah, već je i potpuno zaustavljena. "Otvoreni Balkan" je inicijativa koja pokazuje da tri zemlje ne žele da sede skrštenih ruku i čekaju da se promeni klima proširenja u EU i da proširenje postane važno, već žele da učine nešto za sebe i građane.\nPredsednik Vučić je rekao u petak da je "'Otvoreni Balkan' izvanredna inicijativa koja radi na smanjenju bilo kakvih barijera, a tako i na ukidanju granica, kako bi ljudi mogli slobodno da putuju, trguju, da postoji slobodan protok kapitala i usluga". A albanski premijer Rama poručio je da je sa Vučićem razgovarao o svemu, vrlo otvoreno, i naveo da nerešene i ekstremne opcije ne vode nikuda. On je ovako odgovorio na pitanje da li je "njegovo učešće u inicijativi 'Otvoreni Balkan' na neki način izdaja Kosova".\n- Ako je izdaja misliti o budućnosti, razmišljati o miru, povećanju saradnje i ekonomije, socijalnom blagostanju, konačnom rešenju kosovskog pitanja, onda sam izdajnik - istakao je Rama. - Kosovo je bilo prisutno u Beogradu na "Otvorenom Balkanu" da bi imalo priliku da poveća svoje ekonomske kapacitete i dobije neke direktne koristi ekonomske prirode. U istoriji, kakvu ja znam, ne postoji da je rešenje sukoba uspelo bez upotrebe svih potrebnih sredstava i ne uključujući neophodnost utvrđivanja interesa građana kao ljudi, kao porodice, kao roditelji, proizvođači, trgovci, kao potrošači.\nInače, cilj "Otvorenog Balkana" je da roba i ljudi prelaze granice bez zadržavanja, da se ukinu dupla čekanja i izdavanja sertifikata na više carina, te da se od Beograda do Tirane prolazi bez zadržavanja.\nSAMO DRŽAVE IMAJU GRANICE\nVUČIĆ je, komentarišući Ramine reči da "u okviru inicijative nema granica između Albanije i Kosova", rekao da nije siguran da je on baš tako izjavio, ali da su to svakako priče za unutrašnje albanske prilike:\n- Bio sam prisutan. Ukoliko bi Priština ušla u "Otvoreni Balkan", a cilj nam je da nema barijera između svih nas, moglo bi se reći da nema granica između nekih koji imaju državni status.\nVAŽNA PORUKA PREDSEDNIKA VUČIĆA: Otvoreni Balkan pruža slobodu ljudima (VIDEO)\n05. 11. 2021. u 00:41\n"Otvoreni Balkan" otvoreni balkan EU Zapadni Balkan zapadni Balkan


PROJEKAT REOPEN DOORS: TOKOM STAŽIRANJA U GLAVNOM GRADU MLADI ROMI I EGIPĆANI POKAZUJU VISOK STEPEN ZNANJA I VJEŠTINA – Joint EU\nHome / Aktuelnosti / PROJEKAT REOPEN DOORS: TOKOM STAŽIRANJA U GLAVNOM GRADU MLADI ROMI I EGIPĆANI POKAZUJU VISOK STEPEN ZNANJA I VJEŠTINA\nU okviru projekta REopen Doors, mladi Romi i Egipćani počeli su stažiranje u organizacionim jedinicama Glavnog grada. Program stažiranja trajaće do sredine aprila 2021. godine, a počeo je u decembru 2020. godine.\n“Tokom obuke stekli su znanja i ovladali vještinama koje se traže na tržištu rada i koje će im povećati šanse da dođu do posla. U drugoj fazi projekta dvanaest najboljih polaznika stažira u Glavnom gradu, u različitim organizacionim jedinicama lokalne samouprave u koje su raspoređeni prema izraženim afinitetima, pa su tako oni koje zanima informatika angažovani u gradskom Centru za informacioni sistem, a studenti prava u službama koje se bave pravnim poslovima.‘’ kazala je Kusovac i dodala da su kolege zadovoljne znanjem, sposobnostima i vještinama koje su mladi stažisti pokazali”, kazala je Kusovac.\nZajednički rad tokom prvog dijela projekta, kroz obuku u formi radionica, izvedenog po programu Edukativnog centra ‘’Montenesoft”, partnera Glavnog grada u projektu REopen Doors, a koje su vodili edukatori obučeni za rad sa osjetiljivim društvenim grupama, umnogome su pomogli mladim Romima i Egipćanima da brže prevaziđu određene izazove tokom procesa implementacije ovog projekta.\n“Projektom REopen doors doprinosi se integraciji jedne marginalizovane društvene grupe upravo na taj način što kroz upoznavanje sa polaznicima, upoznajemo se sa problemima sa kojima se ta grupa suočava i nastojimo da zajedno prevaziđemo barijere i izgradimo povjerenje. Naravno, tu je i evaluacija njihovog rada koja nam pokazuje koliko su oni napredovali i naučili tokom samog projekta. Radeći na edukaciji polaznika i stažista projekta REopen Doors, radimo i na sebi”, zaključila je Kusovac.


Delegacija iz Bijeljine u poseti Zrenjaninu, tema su bili sportski objekti\nU radnoj poseti Zrenjaninu boravio je gradonačelnik bratskog grada Bijeljine Mićo Mićić. On je u posetu došao zajedno sa generalnim direktorom tamošnjeg Javnog preduzeća “Direkcija za izgradnju i razvoj grada” Mladenom Petrovićem.\nRazlog posete bio je upoznavanje s radom sportskih objekata u Zrenjaninu. Tema je bila i organizacija velikih sportskih događaja, kakav je predstojeće Evropsko prvenstvo u košarci za žene. Poseta je usledila s obzirom na to da se Bijeljina priprema za izgradnju nove sportske dvorane. Upravo bi zrenjaninska Kristalna dvorana mogla poslužiti kao uzor za budući objekat u gradu u Republici Srpskoj.\nPre obilaska Kristalne dvorane, hale “Medison” i Gradskog stadiona, gradonačelnik Zrenjanina Čedomir Janjić je priredio prijem za goste u svom kabinetu. S delegacijom iz Bijeljine razgovarali su i zamenik gradonačelnika Saša Santovac, i pomoćnici Duško Radišić, Simo Salapura i Dragan Ćapin. Sastanku je prisustvovao i direktor Javne ustanove “Sportski objekti” Bojan Mijatov.\nGosti su se posebno interesovali za izgled i funkcionisanje Kristalne dvorane. Zanimalo ih je s kakvim kapacitetima i sadržajima raspolaže i kako se priprema za velika takmičenja. Bilo je reči i o drugim investicijama u oblasti sportske infrastrukture.\nGradonačelnik Janjić istakao je da predstoje obimni radovi na rekonstrukciji Gradskog stadiona, izgradnji savremene atletske staze i postavljanju rasvete. Upoznao je gradonačelnika Bijeljine i s projektom kojim je hala “Medison” transformisana u sportsko – sajamski i trenažni prostor, koji istovremeno može koristiti više sportskih ekipa.\nU toku radovi na postavljanju novog parketa\nU Kristalnoj dvorani, inače, u toku su radovi na postavljanju novog parketa. To je takođe bila jedna od tema o kojoj se razgovaralo u samoj hali. Ovim radovima počele su neposredne pripreme za organizaciju Evropskog šampionata u košarci za žene, čiji je jedan od domaćina i Zrenjanin, a održaće se od 27. juna do 7. jula u Srbiji i Letoniji.\nOvom posetom nastavljena je izuzetno dobra i prijateljska saradnja između dva grada, koja je ozvaničena potpisivanjem sporazuma o saradnji septembra prošle godine u Bijeljini. Čelnici drugog po veličini grada u Republici Srpskoj već su isticali da su im veoma značajna iskustva Zrenjanina u razvoju industrijskih zona i privlačenju investicija. Sada se saradnja nastavlja i u oblasti sporta i razvoja sportske infrastrukture.\nTagovi"Kristalna dvorana" "Medison" “Sportski objekti”\nProšle godine Ciklonizacija uništila ambroziju na 1,4 miliona kvadrata\nUgostitelji mogu da podnesu zahtev za postavljanje letnje bašte


Da li Kosovo dobija svoj pozivni broj? : Nadlanu.com\nDa li Kosovo dobija svoj pozivni broj?\nObjavljeno 18. maj 2013. / 18:14:53\nTahiri je kazala da je najvažniji napredak u tehničkim pregovorima to što se Srbija saglasila da Kosovo ima svoj "državni pozivni telefonski broj".\n"Kada kažem da se saglasila, to znači da je saglasna da se otklone smetnje koje su do sada stvarane Kosovu i da Međunarodna unija za telekomunikacije (ITU) Kosovu dodeli pozivni broj 383 ili 384", kazala je Tahiri.\nOna je za portal gazetaexpress.com izjavila da su tehnički timovi Beograda i Prištine juče u Briselu razgovarali i o plaćanju odštete za štetu koju je, kako kaže, Srbija nanela Kosovu u oblasti energetike od 1999.\nPavićević je, međutim, u izjavi Tanjugu kazao da ''izjave gospođe Tahiri često umeju da budu senzacionalističke i vrlo često dosta daleko od onog što je istina i realnost''.\n"U Briselu se razgovaralo o mnogo tema, ali ništa nije dogovoreno, Beograd se nije saglasio ni sa čime", istakao je Pavićević, dodavši da su prilikom jučerašnjih razgovora i jedna i druga strana iznela niz predloga.\n"Što se tiče međunarodnog pozivnog broja za Kosovo i saglasnosti naše strane za tako nešto, do toga nije došlo. To je predlog koji je iznela kosovska strana", naveo je Pavićević.\nOn je istakao da po pravilima ITU samo priznate države mogu dobiti medjunarodni prefiks, tako da Srbija, kako objašnjava, nema šta da otklanja ili ne otklanja bilo kakve prepreke, jer Kosovo "kao nepriznati entitet ne može samo po sebi dobiti takav prefiks".\nPavićević je naveo da takav prefiks može da dobije jedino Srbija i da ga ustupi na privremeno korišćenje, ali da se o tako nečemu nije razgovaralo.\nKada je reč o oblasti elektroenergetike, Pavićević je kazao da se tu takođe razgovaralo o mnogo stvari.\n"Ne možemo govoriti o priznavanju nekoga kao samostalnog operatera mreže na određenoj teritoriji, jer to opet nije pitanje o kome može da odlučuje Srbija samostalno, jer i tu postoje razni medjunarodni mehanizmi", ukazao je Pavićević.\nOno što Srbija može eventualno da uradi, to je da omogući da Priština samostalno upravlja svojom elektroenergetskom mrežom.\nŠto se tiče razgovora o ratnoj odšeti, Pavićević je kazao da tako nešto nije ni pominjano, niti može biti pominjano i da je o takvim stvarima bespredmetno razgovarati.\n"Za nas je najprimarnije da se obezbedi puna energetska i telekomunikaciona stabilnost delova Kosova i Metohije koji će biti u sklopu zajednice srpskih opština u skladu sa političkim dogovorom", istakao je Pavićević.\nPrema njegovim rečima, bitno je da srpske sredine imaju neometano snabdevanje električnom energijom, neometan signal za mobilnu telefoniju, fiksnu telefoniju, internet, televiziju.\n"Juče jesmo približili stavove oko tih stvari i kako bi to moglo da se učini, međutim, o tome će tek nastaviti da se razgovara", naveo je Pavićević.\n"Srbija se juče nije saglasila ni sa čim. Juče je bilo mnogo predloga na stolu i približavanje stavova je u tome što među predlozima jedne i druge strane može da se nađe dosta zajedničkih tačaka koje mogu odgovarati jednoj i drugoj strani i dovesti do nekog rešenja", zaključio je Pavićević.\nkosovo i metohijapozivni brojsrbija


Momenat kada je Ćorović jajima gađala mural Mladića – Otvoreno\nNaslovnaVestiMomenat kada je Ćorović jajima gađala mural Mladića\nMomenat kada je Ćorović jajima gađala mural Mladića\nNa društvenim mrežama se pojavio snimak na kome se vidi kako Aida Ćorović i Jelena Jaćimović najpre gađaju mural jajima, a zatim i kako ih nekoliko muškaraca, za koje se pretpostavlja da su pripadinci MUP-a, odvode.\nNakon gađanja murala jajima, došlo je do privođenja Ćorović i Jaćimović od strane osoba za koje se pretpostavlja da su policajci u civilu.\nPodsetimo, nakon što je Inicijativa mladih za ljudska prava u Srbiji najavila, pa otkazala uklanjanje murala osuđenomratnom zločincu Ratku Mladiću i to zbog toga što je Ministarstvo unutrašnjih poslova zabranilo skup, došlo je do incidenta. Inače, pripadnici MUP tokom čitavog dana čuvaju mural Ratka Mladića.\nProtest ispred Doma sindikata zbog privođenja Ćorović\nPrivođenje Ćorović: „Na ženu ste nasrnuli, frajeri“ (VIDEO)\nGrupa aktivista najavila je protestni skup za 19 sati ispred Doma sindikata u centru Beogradu zbog današnjeg incidenta u Njegoševoj, kada je uhapšena aktivistkinja Aida Ćorović, koja je gađala jajima mural Ratku Mladiću.


Video: Od LADE napravio TRANSPORTER - AUTOMOBILI\n28/05/2020 6:13:43 PM\nNASLOVNA / VESTI / Video: Od LADE napravio TRANSPORTER\nAko su Rusi po nečemu poznati u oblasti ekstremnih „vozila“, onda su to njihove oklopno-mehanizovane jedinice, pre svega tenkovi, ali i oklopni transporteri i borbena vozila pešadije. Ovaj put, borbena sredstva ćemo zaobići i posvetiti se nešto drugačijem „guseničaru“, izrađenom u slobodno vreme u „domaćoj radinosti“, i to od delova starih Lada.\nU cilju što lakšeg prelaženja terena koji je vrlo često teško prohodan zbog obilnih padavina, jedan Rus se odlučio na izradu sopstvenog „transportera“. Pokreće ga motor iz Lade Samare/Sputnika (VAZ 2108), zadnja osovina je preuzeta od Lade „Specijal“ (VAZ 2106), a tu su još i osam klasičnih automobilskih točkova i 140 „članaka“ gusenica izrađenih od čeličnih profila.\nMotor se nalazi pozadi i putem kardanskog vratila pokreće pomenutu osovinu koja je smeštena na prednjem delu guseničara. Rezultat svega toga jeste kompaktno transportno vozilo, sposobno da savladava i najteže terene, a kao „šlag na tortu“, vlasnik ga je ofarbao u kamuflažno zelenu boju, jer… nikad se ne zna gde sutra može da zatreba! 🙂\nPrethodno Dva “inteligentna” momka na motoru skoro da nastradaju nepažnjom\nSledeće Ferrari kolekcija “Fiwe točkova” tunerske kuće Wheelsandmore


februar 2017 - EKOFORUM\nObjavljeno 28. februara 2017. 1. marta 2017.\nKonkurs za izdavanje dozvola za sakupljanje iz prirode zaštićenih vrsta divlje flore, faune i gljiva u 2017. godini.\nMINISTARSTVO POLjOPRIVREDE I ZAŠTITE ŽIVOTNE SREDINE, na osnovu člana 15. Uredbe o stavljanju pod kontrolu korišćenja i prometa divlje flore i faune („Službeni glasnik RS” br. 31/05, 45/05-ispravka, 22/07, 38/08, 9/10 i 69/11), raspisuje\nKONKURS za izdavanje dozvola za sakupljanje iz prirode zaštićenih vrsta divlje flore, faune i gljiva u 2017. godini. nastavak\nObjavljeno 22. februara 2017. 23. februara 2017.\nPočinje „aklimatizacija“ lokalnog razvoja\nStana Božović, državna sekretarka u Ministarstvu poljoprivrede i zaštite životne sredine i Steliana Nedera, zamenica stalne predstavnice Programa Ujedinjenih nacija za razvoj (UNDP) u Srbiji, potpisale su danas projektni dokument kojim i zvanično počinje realizacija petogodišnjeg projekta za “Lokani razvoj otporan na klimatske promene”.\nProjektom koji je namenjen prilagođavanju lokalnog privrednog i društvenog razvoja na klimatske promene usmeriće se ukupno 12 miliona američkih dolara na inovativna rešenja za izazove smanjenja emisija gasova sa efektom staklene bašte, energetske efikasnosti, obnovljivih izvora energije, saobraćaja, inovativnih modela poslovanja, tehničkih i tehnoloških inovacija, a posebno na upotrebu informacionih tehnologija u ove svrhe. nastavak\nObjavljeno 20. februara 2017. 20. februara 2017.\nPešačke zone u Beogradu podižu kvalitet života ljudi\nJedan od najvećih problema u Beogradu bila je nepokrivenost planovima detaljne regulacije, na čemu se poslednjih godina instistira jer je to način da se gradi planski i legalno, rekao je danas glavni urbanista Milutin Folić. On je gostujući na Televiziji Studio B podsetio da je samo tokom protekle godine usvojeno 67 planova detaljne regulacije.\n– To je bio preduslov da je danas veći deo Beograda, više od pedeset procenata, pokriven planskom dokumentacijom, što znači da građani legalno mogu da grade, a samo izdavanje dozvola, koje se radi elektronskim putem, ubrzano je. Tako se smanjuje „divlja” gradnja, puni se budžet i nadalje od tog novca ulaže se u infrastrukturu – istakao je Folić. nastavak\nObjavljeno 10. februara 2017. 10. februara 2017.\nSrbija u smeću do guše\nSrbija bi, prema EU direktivi, do 2028. godine trebalo da bude bez ijedne divlje deponije. Krajem prošle godine, na skupu o reciklaži, pomoćnik ministra poljoprivrede i zaštite životne sredine Srbije Aleksandar Vesić priznao je da u Srbiji ima više od 3.500 nelegalnih deponija. Reč je o većim, manjih je pak daleko više. nastavak\nObjavljeno 7. februara 2017. 7. februara 2017.\nObjavljeno 3. februara 2017. 7. februara 2017.\nDržavni sekretar Ministarstva poljoprivrede i zaštite životne sredine Stana Božović izjavila je da Republika Srbija u narednom periodu mora obezbediti uslove za realizaciju strateški važnih aktivnosti koje će doprineti efikasnom i efektivnom unapređenju postojećeg sistema upravljanja otpadom, kroz reviziju zakonodavnog okvira i usvajanja novog modela finansiranja.\nBožović je na četvrtoj konferenciji Nacionalne asocijacije Čistoća Srbije u Aranđelovcu rekla da su u kratkoročnom periodu sve lokalne samouprave obavezne da izrade regionalne i lokalne planove upravljanja otpadom, sa obavezom primarne separacije u domaćinstvima. nastavak\nObjavljeno 2. februara 2017. 3. februara 2017.\nPartnerski odnos Ministarstva poljoprivrede i Delegacije EU\nMinistar poljoprivrede i zaštite životne sredine u Vladi Republike Srbije Branislav Nedimović razgovarao je danas sa šefom Delegacije EU u Srbiji Majklom Devenportom o aktuelnim temama u oblasti poljoprivrede i zaštite životne sredine.\nTokom razgovora, posebna pažnja posvećena je bezbednosti hrane, kao i aktivnostima koje se sprovode na implementaciji IPARD II programa. nastavak


KONSTANTIN DOBRILOVIĆ: Uspjeh Slobodarske partije Austrije i desnice u Evropi važan i za RS | Banjaluka.net\nKONSTANTIN DOBRILOVIĆ: Uspjeh Slobodarske partije Austrije i desnice u Evropi važan i za RS\nŠta za Vas lično znači orden, a šta za Hrišćansko-slobodarsku platformu na čijem ste čelu?\nI meni lično, a istovremeno i CFP-u ovo je poruka da ono što radimo na razvoju dobrih odnosa između Austrije i Republike Srpske, kao i austrijskog i srpskog naroda radimo kako treba, čim taj posao zaslužuje orden.\nŠta očekujete od predstojećih izbora za Evropski parlament na kojima ste kandidat FPO-a?\nOčekujem i vjerujem u to da će Slobodarska partija Austrije napraviti još bolji rezultat i da će umjesto sadašnja četiri u novom sazivu Evropskog parlamenta imati više poslanika.\nDa li evropska desnica može da odnese pobjedu i preuzme kontrolu u institucijama Evropske unije?\nOčekujem da će i naši partneri iz drugih evropskih zemalja, među kojima su italijanska Liga, francuski Nacionalni front i Alternativa za Njemačku ostvariti dobar rezultat i biti značajna i nezaobilazna snaga u Evropskom parlamentu. Očekujem i da će mađarski premijer Viktor Orban i njegova stranka napraviti dobar rezultat i da će u budućnosti nastupati kao dio bloka evropske demokratske desnice.\nŠta bi pobjeda tih snaga značila za Republiku Srpsku?\nTo može samo da osnaži i ovako dobre odnose koje Slobodarska partija ima sa Republikom Srpskom i Miloradom Dodikom, a time i poziciju Republike Srpske.\nKoji su osnovni programski ciljevi Hrišćansko-slobodarske platforme?\nU osnovi našeg programa je borba za to da Evropa čvrsto ostane na temeljima hrišćanske tradicije i kulture, pogotovo u ovo vrijeme u kojem svjedočimo da islam sve agresivnije nadire u Evropu.\nŠta poručujete biračima, prije svega onima srpskog porijekla, pred izbore za Evropski parlament?\nPoručujem im da daju svoje povjerenje Slobodarskoj partiji koja će nastaviti da se protivi napadima na Republiku Srpsku, poštujući pri tome integritet BiH i Dejtonski mirovni sporazum. Za ljude iz RS značajno je i to što je Austrija pokazala da zemlja može da bude stabilna i bezbjedna, čak i ako ostane vjerna vojnoj neutralnosti.


JKP Toplovod Obrenovac :: Najčešća pitanja\nGrejna sezona počinje 15. oktobra, a završava se 15. aprila. Izuzetno, u periodu od 1. do 14. oktobra i od 16. aprila do 3. maja objekti će biti zagrevani danima za koje u zadnjoj prognozi prethodnog dana ili u prvoj prognozi tog dana Republički hidrometerološki zavod prognozira srednju dnevnu temperaturu 12°C ili nižu.\nPrema odluci o snabdevanju toplotnom energijom u gradu Beogradu grejni dan traje od 6 do 22 časa, a nedeljom od 7 do 22 časa. JKP "Toplovod" Obrenovac toplotnom energijom snabdeva svoje potrošače neprekidno tokom cele grejne sezone s tim da u periodu od 22 do 6, odnosno 7 časova ujutru ne garantuje propisane temperature u grejnim prostorijama.\nOdlukom GO Obrenovac, u cilju ravnomernog opterećenja kućnog budžeta građana, omogućeno je da korisnici troškove za utrošenu toplotnu energiju, odnosno grejanje, plaćaju 12 meseci u godini. Na taj način JKP "Toplovod" Obrenovac, zapravo, kreditira korisnike. Preciznije, troškovi za grejanje koji se ostvare u toku grejne sezone pravilno se raspoređuju na 12 mesečnih rata.\nJKP "Toplovod" Obrenovac je dužno da postigne i održava u prostorijama tarifnih kupaca sledeće temperature:\nDnevne prostorije, spavaće sobe, predsoblja, degažmani, kuhinje i ateljei 20°C\nToalet (poseban) 15°C\nKupatila (posebna i sa toaletom) 22°C\nStepeništa i hodnici van stanova se ne greju\nHodnici i komunikacije 18°C\nOstale poslovne prostorije se greju prema nameni i normativima koji se primenjuju za posebne namene\nDozvoljeno odstupanje temperature u odnosu na propisane iznosi ± 1°C. Zagrejanost stambenih, odnosno poslovnih prostorija utvrđuje se merenjem temperature na visini od jedan metar u središnjem delu prostorija.\nU kojim okolnostima korisnik nije dužan da plaća račune za grejanje i kada se umanjuju iznosi računa?\nKada izmerene temperature u stambenim ili poslovnim prostorijama iznose 12°C i niže, tarifni kupac ne plaća isporučenu toplotnu energiju za vreme trajanja navedenih okolnosti, a za sve ostale temperature koje su ispod propisanih temperatura cena za jedan grejni dan se umanjuje za po 5 % za svaki stepen niže.\nKo je nadležan za održavanje kućnih grejnih instalacija?\nO održavanju unutrašnjih grejnih instalacija u stambenim objektima stara se vlasnik objekta, odnosno organ upravljanja zgradom (skupština stanara). Poslove održavanja vlasnik objekta posebnim ugovorom poverava komunalnom preduzeću, drugom privrednom društvu ili preduzetniku koji je registrovan za obavljanje te vrste delatnosti. Granica između predajne stanice i kućnih grejnih instalacija, gledano u smeru strujanja tople vode, je na razvodnom vodu, pregradni ventil na ulazu u izmenjivač toplote, a na povratnom vodu pregradni ventil na izlazu iz izmenjivača toplote. To znači da, ukoliko nema ugovornu obavezu, JKP "Toplovod" Obrenovac održava primarni deo toplotne predajne stanice.


Vino u standardima EU | Put Vina Srbije\nVino u standardima EU\nIako je izvoz vina u ekspanziji, uvoz u Srbiju je veći od izvoza. Podižu se novi vinogradi i stvaraju domaći brendovi za proizvodnju vina sa geografskim poreklom\nTekst preuzet http://www.pks.rs\nProizvodnja groždja u Srbiji u prošloj godini bila je niža za oko 13 odsto u odnosu na 2011. godinu, ali ohrabruje podatak da je izvoz vina u ekspanziji, posebno na tržište Evropske unije. Preciznije rečeno, u 2011. godini proizvedeno je nešto više od 330.000 tona groždja, a u 2012. godini ubrano je oko 287.000 tona. Ovo je izmedju ostalog konstatovano za vreme održavanja radionice u PKS na temu ,,Deklarisanje vina u skladu sa novim standardima EU”. Radionicu je otvorio sekretar Udruženja za poljoprivredu, prehrambenu i duvansku industriju i vodoprivredu Privredne komore Srbije (PKS) Željko Brozović, koji je tom prilikom rekao da Srbija još uvek više uvozi nego što izvozi vina. Naša tržišta za veći plasman može da bude Rusija, ali i zemlje EU. Medjutim, za takav posao mi moramo nametnuti domaće sorte koje treba da postanu naše brend u svetu, rekao je Brozović. Moderator radionice bila je savetnik u Udruženju za poljoprivredu, prehrambenu i duvansku industriju i vodoprivredu PKS Milada Lukešević.\nSavetnik za vinogradarstvo i vinarstvo u Ministarstvu poljoprivrede, šumarstva i vodoprivrede Vlade Republike Srbije, Darko Jakšić, je naglasio da na putu ka EU, Srbija treba da vidi šta može da privhati iz tih zemalja i da primeni na svom području. On je istakao da se u Srbiji podižu novi zasadi vinograda i procenjuje da će se trend rasta izvoza nastaviti i u narednom periodu imajući u vidu mogućnost bescarinskog izvoza vina na tržišta Ruske Federacije i EU. Govoreći o novim trendovima i zakonskoj regulativi u Srbiji on je naglasio da je lane doneto 10 podzakonskih akata i da je u proceduri još pet novih. Pored toga je podvukao da je Pravilnik o deklarisanju stupio na snagu, a da je krajnji cilj da se potrošači nedovedu u zabludu. On je podvukao da će Pravilnik o geografskom poreklu početi da se primenjuje od 1. februara ove godine. Pored toga je dodao da je u toku akcija upisivanja svih proizvodjača groždja u vinogradarski registar, jer je to zakonska obaveza. To će nam omogućiti da znamo tačno koliko ima zasada vinograda i kolika je stvarna proizvodnja groždja u Srbiji. Inače, vino sa geografskim poreklom mora da nosi specifičnost tog područja, a sve će biti zaštićeno. Na ovom putu postoji i niz problema, koji će se rešavati do ulaska Srbije u EU.\nO ažuriranju zakonodavstva EU o označavanju: Registracija nove PDO/PGI oznake geografskog porekla vina – osnovni elementi, prisutnima je govorio Alberto Francisco Ribeiro de Almeida iz Portugalije. On je istakao da dolazi iz države čije i ime znači – zemlja gde se proizvodi vino. Almeida je pohvalio Srbiju da je dosta uradila na donošenju zakonodavstva i pravilnika u ovoj oblasti. Cilj je da se bude konkurentno na tržištu. On je naglasio da u EU postoji visok nivo zaštite, uz isticanje da 160 zemalja u svetu priznaje postojanje geografskog porekla.\nO sadržaju tehničkog fajla za označavanje zaštićenog geografskog porekla kao i o novom načinu označavanja organskog vina i prisustva alergena u vinu prisutnima je govorila Anabela Alves iz Portugala.\n← Festival viteških vina 31.januar 2013.god. od 17 do 22h Hotel Zelengora, Kragujevac Božidar Aleksandrović “Menadzer godine” u kategoriji za razvoj vinogradarstva →


Tafe potpisao ugovor o kupovini IMT-a, pokretanje proizvodnje moguće do kraja godine | Novinska agencija Beta\nEKONOMIJA | 11.04.2018 12:25 > 11.04 13:12\nTafe potpisao ugovor o kupovini IMT-a, pokretanje proizvodnje moguće do kraja godine\nIndijska kompanija Tafe danas je potpisala ugovor o kupovini beogradske "Industrije mašina i traktora" (IMT) u stečaju za 66,08 miliona dinara.\nUgovor su potpisali zamenik direktora Tafe-a Kamal Ahudja i predstavnik Agencije za licenciranje stečajnih upravnika Dušan Dragojlović.\nPotpisivanju ugovora prisustvovali su ambasadorka Indije u Srbiji Narinder Čauhan, premijerka Srbije Ana Brnabić i ministar poljoprivrede, šumarstva i vodoprivrede Branislav Nedimović.\nTafe je najavio višemilionsku investiciju, uz proizvodnju u narednih pet godina najmanje 5.000 traktora, s ciljem da se dostigne proizvodnja od 10.000, uz direktno i indirektno zapošljavanje oko 800 radnika.\nAna Brnabić je rekla da je prodajom IMT-a "završen ogroman posao" i da će Vlada Srbije pomoći da se proizvodnja traktora pokrene još ove godine.\n"Pokretanje IMT-a je velika stvar za srpsku industriju jer će Tafe doneti novo znanje, tehnologiju i radna mesta", rekla je Brnabić i dodala da je "značajno što se dižu srpski brendovi koji su bili snaga domaće ekonomije".\nBrnabić je rekla da Vlada Srbije traži rešenja za firme u stečaju problem Mgnohroma trebalo bi da se reši za oko dve nedelje, za RTB Bor se pregovara sa strateškim partnerom, a u planu je da se pokrenu stari brendovi Ikarbus, Beogradska industrija piva (BIP) i fabrika "Toza Marković".\nMinistar poljoprivrede je rekao da je 95 odsto delova traktora koje je proizvodio IMT, kompatibilno sa modelom traktora koji proizvodi Tafe.\n"Ceo Balkan traži traktore jer nema ozbiljnih proizvodjača, a Tafe će traktore iz Srbije verovatno izvoziti i u Severnu Afriku", kazao je Nedimović.\nOn je istakao da će Tafe postići da IMT bude uspešna fabrika, kao nekada.\n"Pokretnje IMT je važno za bruto-domaći proizvodi Srbije (BDP) jer je u našoj zemlji prošle godine proizvedeno svega 400 traktora", rekao je ministar.\nDirektora Tafea Kamal Ahudja je izrazio zadovljstvo što je ta firma, jedna od tri najveće kompanije u svetu o proizvodnji traktora i poljoprivrednih mašina, preuzeo brend IMT-a.\nIMT je u stečaju od 2015. godine, kada je dug fabrike bio 186 miliona evra.\nNa aukciji održanoj 2. aprila Tafe, koji je bio jedini učesnik, kupio je pogon u Jarkovcu kod Sečnja, pravo na žig i opremu IMT-a, dok zemljište gde je fabrika bila u Novom Beogradu, ostaje u vlasništvu države Srbije.


Veselji: Srpske institucije će biti ukinute a njihovi nosioci će odgovarati\n► Veselji: Srpske institucije će biti ukinute a njihovi nosioci će odgovarati\nPredsednik Skupštine Kosova Kadri Veselji izjavio je večeras da će paralelne strukture Srbije na Kosovu biti ukinute, dok će njihovi nosioci krivično odgovarati.\n"Gde god postoje paralelne srpske strukture mi ćemo ih ukinutu i a njihovi nosioci će krivično odgovarati. Odgovornost je na Beogradu i svima onima koji stoje iza njih", rekao je Veselji u interviju za RTK.\nUpitan kada će biti formirana vojska Kosova, Veselji je rekao da će to biti učinjeno u partnerstvu sa SAD, i dodao da je to pitanje meseci.\n"Učinićemo to čim dobijemo zeleno svetlo. To je pitanje meseci i sto odsto je sigurno da će Kosovo imati vojsku, nema povratka nazad", rekao je on.\nVeselji je ocenio da je Kosovu neophodna reforma pravosuđa.\n"Neki predmeti čekaju godinama, dok se drugi rešavaju za nekoliko dana. Građani treba da imaju poverenja u institucije Kosova", kazao je Veselji.\npredsednik skupštine /


Rezolucija za unutrašnje potrebe\nUsvajanje rezolucije protiv nezavisnosti Kosova na sastanku Skupštine zajednice srpskih opština Kosova predstavlja još jedan žalostan pokušaj Republike Srbije da manipuliše svoju javnost i kosovske Srba, smatraju u Vladi Kosova.\n„To je još jedan žalostan pokušaj Republike Srbije da manipuliše svoju javnost i kosovske Srbe“, kaže za naš program portparol premijera Kosova Mamli Krasniqi. On ističe da je i ovo jedna od niza manifestacija kojima Srbija obeležava svoje najveće neuspehe.\n„Žao nam je, ali tradicija Srbije da slavi dane njihovih velikih gubitaka se nastavlja“, kaže Krasniqi i dodaje da Kosovo nastavlja hod napred i bez obzira što će Srbija preduzeti ne može to zaustaviti.\nUčešće poslanika Skupštine Srbije na sastanku Skupštine zajednica srpskih opština Kosova je prema predstavnicima politčkih partija Kosova i poruka institucijama nove države da u tom delu teritorije Kosova ne funkcionišu institucije Kosova.\nPotpredsednik Alijanse Novo Kosovo i član Predsedništva Skupštine Kosova Ibrahim Gashi ističe da jučerašnja sednica Skupštine zajednica srpskih opština Kosova ima nekoliko dimenzija. Njime se još jednom potvrđuju apetiti Beograda za sever Kosova i pretenzije da se taj deo teritorije podeli:\n“Provokacija koje Srbija čini na tom delu teritorije imaju za cilj da se međunarodni i regionalni faktori ubede da tamo država Kosovo neće nikada imati pristupa, tako da je najbolje taj problem rešiti sada nego kasnije.“\nOn ocenjuje da će se ti izazovi i dalje nastavljati, što je, prema njemu, uznemiravajuće. Gashi veruje da se samo koordinacijom aktivnosti sa međunarodnim prisustvom na Kosovu mogu zaustaviti takve provokacije.\nIstovremeno, član Predsedništva Alijanse za budučnost Kosova Avni Arifi očenjuje da je to bila manifestacija za unutrašnje potrebe koja je u skladu sa izjavom predsednika Srbije Borisa Tadića, koja ima za cilj da se javnost i srpski narod ubede da Kosovo navodno nije država. Međutim, prema Arifiju, to treba posmatrati kao još jedan signal za Pištinu da preduzme hitne mere i da i taj deo Kosova vrati pod svoj suverenitet.\n„To je poruka koja ima za cilj da pokaže da na severu nema Kosova, jer tu nema institucija, da tamo ne funkcionišu kosovski zakoni. To je istovremeno i poruka za institucije Kosova da treba da rade svoj posao i da omoguće da Kosovo prostire svoju državnost na celoj teritoji“, kaže Arifi.\nSkupština zajednica srpskih opština Kosova je juče na sastanku održanom u Zvečanu jednoglasno usvojila rezoluciju kojom se, kako se kaže, potvrđuje ustavno opredelenje da je Kosovo deo Srbije.\nU Prištini se taj akt ocenjuje kao neosnovan, besmislen i bez pravne snage, ali istiće da je to deo otvorenih teritorijalnih pretenzija Beograda prema severu Kosova.


Zemlja partner ovogodišnjeg Regionalnog poslovnog foruma je Slovenija.\nZemlja partner ovogodišnjeg Regionalnog poslovnog foruma je Slovenija, dok je zemlja partner 52. Međunarodnog sajma lova, ribolova i turizma (LORIST) Mađarska.\n– Poljoprivreda i prehrambena industrija\n– Metalo-prerađivačka industrija\n– Prateće komponente u automobilskoj industriji\nPlatforma za organizaciju „jedan na jedan“ sastanaka je dostupna klikom na link http://rbf2019novisad.talkb2b.net/ i pruža mogućnost za promociju poslovne saradnje između regija, uključujući sporazume o slobodnoj trgovini i proizvodnji, udružene projekte tj. zajednička ulaganja i zajednički pristup trećim tržištima, kao i razmenu tehnologija i znanja i saradnju u projektima sa visokim stepenom konkurencije i inovacija, finansiranih od strane EU i drugih donatora.\nrbf.vojvodina.gov.rs ili rbf2019@vojvodina.gov.rs\nTags: forumNovi Sadsajamsajam turizma\nSrbija partner sajma „Agra“ koji će biti organizovan od 22. do 27. avgusta 2020. godine. Republika Srbija će biti zemlja...\n12. Mačkov Dan mladog portugizera, ili kako se još naziva – Vinska nova godina, održaće se u petak, 22. novembra od...\nPšenica stočna izrazito tražena, ali ponuda nije bilo\nProizvodnja rasada paradajza (objekti, setva)\nAgro Belgrade 2020 je međunarodni sajam koji će se održati od 30. januara do 1. februara 2020. u Beogradu. Međunarodni...


Dobojski Info - DOBOJ: Podrška sedmogodišnjem šahisti Đorđu Lukiću (VIDEO)\nDOBOJ: Podrška sedmogodišnjem šahisti Đorđu Lukiću (VIDEO)\nčetvrtak, 11 april 2019 18:15\nFOTO: Dobojski Info | DOBOJ: Podrška sedmogodišnjem šahisti Đorđu Lukiću (VIDEO)\nGradonačelnik Doboja Boris Jerinić uručio je danas simboličnu pomoć i najavio podršku u daljem radu sedmogodišnjem šahisti Đorđu Lukiću iz ovog grada, koji kao član Šahovskog kluba "Mladost" iz Teslića ostvaruje zapažene razultate na domaćim i međunarodnim takmičenjima.\n"Đorđe je majstor u šahu i sa nepunih osam godina takmiči se i za seniore, što je veliki uspjeh za njegov uzrast", izjavio je Jerinić, koji je u ime Gradske uprave Lukiću uručio 500 KM za troškove nastupajućeg republičkog i državnog takmičenja u Bijeljini, a nakon toga i evropskog u Bratislavi.\nJerinić je naveo da šah nije popularan sport i da nema sponzore, te najavio dalju podršku Lukiću za naredna takmičenja.\nDejan Lukić, otac Đorđa, kaže da je talenat za šah Đorđe pokazao već sa četiri godine i da je do sada prikupio brojne nagrade sa šahovskih turnira u Republici Srpskoj i Federaciji BiH.\nPrema njegovim riječima, Đorđe je ostvario i zapažene rezultate na međunarodnim takmičenjima u Hrvatskoj, kao i na kadetskom prvenstvu u šahu prošle godine u glavnom gradu Letonije, Rigi.\nĐorđe je rekao da ga je djed naučio igrati šah, te da ta igra nije teška.\nViše iz ove kategorije « DOBOJ: Đorđe Lukić osvojio kadetski turnir u Bijeljini DOBOJ: Đorđe Lukić šahovski šampion Republike Srpske »


Osumnjičeni za ubistvo predsednika Haitija uhapšen u Turskoj | Novosadski informativni portal 021\nTurske vlasti uhapsile su čoveka koji se smatra važnim osumnjičenim za julsko ubistvo predsednika Haitija Žovenela Moiza.\nTo je izjavio kasno sinoć ministar spoljnih poslova Haitija Klod Žozef.\n"Upravo sam razgovorao telefonom sa turskim ministrom, mojim prijateljem Mevlutom Čavušogluom i zahvalio Turskoj na hapšenju Samira Handala, jedog iz grupe važnih osumnjičenih u istrazi ubistva predsednika Moiza", naveo je ministar spoljnih poslova Haitija Klod Džozef na Tviteru.\nTurski mediji su preneli danas da je Handal, za kojim je raspisana crvena Interpolova poternica, uhapšen u tranzitu aerodroma u Istanbulu na putu iz SAD u Jordan.\nMoiz, 53-godišnji predsednik Haitija koji je stupio na dužnost 2017. godine, ubijen je u julu iz vatrenog oružja u svojoj privatnoj rezidenciji, a njegova supruga je ranjena u tom napadu, prenosi Rojters.\nGrupa kolumbijskih plaćenika smatra se glavnim osumnjičenima iako do sada niko nije optužen niti osuđen u vezi sa ovim atentatom.


Pripadnik Islamske države Iraka i Levanta (IDIL), arhivska fotografija\nKosovske vlasti saopštile su da u poslednjih devet meseci nije zabeležen nijedan slučaj odlaska državljana Kosova u Siriju, kako bi se borili na strani Islamske države Iraka i Levanta (IDIL).\nMinistar unutrašnjih poslova, Skender Hiseni, kazao je da je Kosovo i, pored alarmantne činjenice da je pre godinu i po dana imalo najviše stranih boraca po glavi stanovnika, uspelo da za jedan kratak period promeni situaciju.\nEdon Miftari, savetnik za bezbednost premijera Ise Mustafe, u izjavi za RSE navodi da je na novonastalu situaciju uticalo više faktora, kao što su usvajanje zakona koji sankcioniše regrutaciju, organizaciju ili učešće o u stranim konfliktima, te Nacionalna strategija za sprečavanje ekstremizma i radikalizma koji dovode do terorizma.\n"Međutim, to ne znači da je posao završen. Posvećeni smo sprovođenju Strategije i u neprestanom smo kontaktu sa Islamskom zajednicom Kosova i ostalim nevladinim i međunarodnim organizacijama na lokalnom i centralnom nivou, a kako bi tretirali ovaj fenomen i bili spremni da se suočimo sa mogućin posledicama", kazao je Miftari.\nSkender Perteši iz kosovskog Centra za bezbednosne studije, potvrđuje da je u poslednje vreme opao interesovanje građana Kosova za odlazak na strana ratišta, pre svega, zato što su shvatili da je to veliki rizik.\n"Tokom 2012–2013. zabeležen je najveći broj učešća Kosovara u tim sukobima i tada nije bilo dovoljno informacija o tome šta se dešava tamo. Od 2014. broj i interes građana je počeo da opada i tada su se desila velika hapšenja na Kosovu i o ovome se u medijima otvoreno govorilo", ističe Perteši.\nPerteši smatra da odgovorne institucije trebaju da urade više na sprečavanju ove pojave koja je, inače, veliki izazov za Kosovo.\n"Još uvek se bavimo posledicama ekstremizma. Učinili smo tek prve korake. Sada se bavimo onima koji su već bili u tim borbama u Siriji i Iraku. Bavimo se, dakle, hapšenjima, suđenjima, ali i pored toga jako malo je urađeno na terenu. Jako malo na tome da se spreči indoktrinacija ove ekstremističke ideologije", konstatuje Skender Perteši.\nDirektorijat protiv terorizma Policije Kosova ove nedelje je u odvojenim akcijama priveo dve osobe za koje se sumnja da su finansirale učešće Kosovara u ekstremističkim grupama.\nPrema saopštenju policije, jedan od osumnjičenih je u kontinuitetu stavljao na raspolaganju svoje kompanije, te pružao finansijsku i logističku podršku osobama koje su uključene u organizaciju i regrutaciju za terorizam, uključujući i ona lica koja su poznata u širenju ekstremističke ideologije na celom Kosovu, kao i ona koja su otputovala ili pokušala da odu u konfliktne zone.


PETROVO NA STRANI GRAĐANA: Odbornici podržali zahteve protiv geoloških iskopavanja na Ozrenu - GraniceDoboja.info\nPETROVO NA STRANI GRAĐANA: Odbornici podržali zahteve protiv geoloških iskopavanja na Ozrenu\nDA građanski aktivizam i pritisak na vlasti može, ipak, dati rezultate pokazuje primer u opštini Petrovo, gde su se vlasti priklonile njihovim zahtevima da se obustave detaljna geološka istraživanja oko iskopavanja nikla na Ozrenu.\nRazmatrajući Informaciju o geološkim istraživanjima koja na teritoriji Petrova sprovodi „Medeni breg“ d. o. o Bijeljina, na predlog načelnika opštine Ozrena Petkovića, odbornici SO su odlučili da zbog nezadovoljstva i zabrinutosti građana oko zaštite životne sredine ne podrže geološka istraživanja na svojoj teritoriji.\nSkupština je zadužila načelnika da od nadležnog ministarstva traži da preispita zakonitost izdatog rešenja „Medenom bregu“ i da od nadležnog ministarstva i izvođača geoloških istraživanja traži obustavljanje svih istražnih radnji na teritoriji Petrova.\n– Slušajući glas naroda proteklih dana i konsultujući se sa svojim saradnicima, predložio sam ovaj zaključak koji je prihvatilo 13 od 15 prisutnih odbornika – rekao je načelnik Petković, izrazivši stav da tamo gde građani pokažu nezadovoljstvo to se mora poštovati.\nU nedelju je održan i protestni skup u Sočkovcu, na kojem su se meštani te mesne zajednice, ali i Karanovca, Kakmuža i drugih iz te opštine odlučno usprotivili nameri bijeljinskog preduzeća da nastavi i proširi geološka istraživanja u toj opštini.\nOd Ministarstva energetike i rudarstva RS, kako su zaključili, zahtevaće da povuče dato odobrenje i time ponište licencu za istraživanje.\nIzvor: novosti.rs / Autor: Lj. Đurić\n(Video) Stop trovanju Ozrena: Protest protiv kopanja nikla\nOpština Petrovo traži obustavljanje geoloških istražnih radnji\nPRETHODNI POST Previous post: Zaplijenjeni duhan i medicinska oprema vrijednosti 56.850 KM na graničnom prijelazu Orašje i na područiju Doboja i Modriče\nSLJEDEĆI POST Next post: Mišić: Radnici nisu motivisani za ostanak; Trivić: Zahtjevi nisu realni (VIDEO)